02021R0241 — DA — 18.02.2021 — 000.004

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B EUROPA-PARLAMENTETS OG RÅDETS FORORDNING (EU) 2021/241 af 12. februar 2021 om oprettelse af genopretnings- og resiliensfaciliteten (EUT L 057 af 18.2.2021, s. 17)





Berigtiget ved:









▼B

EUROPA-PARLAMENTETS OG RÅDETS FORORDNING (EU) 2021/241

af 12. februar 2021

om oprettelse af genopretnings- og resiliensfaciliteten







KAPITEL I

Almindelige bestemmelser og finansiering

Artikel 1

Genstand

Ved denne forordning oprettes genopretnings- og resiliensfaciliteten ("faciliteten").

Denne forordning fastsætter bestemmelser om facilitetens mål, dens finansiering, formerne for EU-finansiering gennem faciliteten og reglerne for ydelsen heraf.

Artikel 2

Definitioner

I denne forordning forstås ved:

1) "EU-fonde": fonde, der er omfattet af en forordning vedtaget af Europa-Parlamentet og Rådet om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-,Migrations- og Integrationsfonden, Fonden for Intern Sikkerhed og instrumentet for grænseforvaltning og visa ("forordningen om fælles bestemmelser for 2021-2027")

2) "finansielt bidrag": ikketilbagebetalingspligtig finansiel støtte gennem faciliteten, der kan tildeles eller allerede er tildelt en medlemsstat

3) "det europæiske semester": den proces, der er fastlagt i artikel 2-a i Rådets forordning (EF) nr. 1466/97 ( 1 ).

4) "milepæle og mål": målene for fremskridt hen imod gennemførelsen af en reform eller en investering, hvor milepæle er kvalitative resultater og mål er kvantitative resultater

5) "resiliens": evnen til at modstå økonomiske, sociale og miljømæssige chok eller vedvarende strukturelle forandringer på en fair, bæredygtig og inklusiv måde, og

6) "ikke at gøre væsentlig skade": ikke at støtte eller gennemføre økonomiske aktiviteter, der i væsentlig grad skader miljømål, hvor dette er relevant, som omhandlet i artikel 17 i forordning (EU) 2020/852.

Artikel 3

Anvendelsesområde

Facilitetens anvendelsesområde omfatter politikområder af europæisk relevans struktureret i seks søjler:

a) grøn omstilling

b) digital omstilling

c) intelligent, bæredygtig og inklusiv vækst, herunder økonomisk samhørighed, beskæftigelse, produktivitet, konkurrenceevne, forskning, udvikling og innovation, og et velfungerende indre marked med stærke SMV'er

d) social og territorial samhørighed

e) sundhed og økonomisk, social og institutionel resiliens, med henblik på bl.a. at øge kriseberedskab og krisehåndteringskapacitet, og

f) politikker for den kommende generation, børn og unge, såsom uddannelse og færdigheder.

Artikel 4

Overordnet mål og specifikke mål

1. På linje med de seks søjler, der er omhandlet i denne forordnings artikel 3, de sammenhænge og synergier, de skaber, og i forbindelse med covid-19-krisen er facilitetens overordnede mål at fremme Unionens økonomiske, sociale og territoriale samhørighed ved at forbedre medlemsstaternes resiliens, kriseberedskab, tilpasningsevne og vækstpotentiale, ved at afbøde denne krises sociale og økonomiske indvirkning, navnlig på kvinder, ved at bidrage til gennemførelsen af den europæiske søjle for sociale rettigheder, ved at støtte den grønne omstilling, ved at bidrage til opnåelsen af Unionens 2030-klimamål fastsat i artikel 2, nr. 11), i forordning (EU) 2018/1999 og ved at opfylde målet om EU-klimaneutralitet senest i 2050 og om den digitale omstilling, og på den måde medvirke til øget økonomisk og social konvergens, genoprettelse og fremme af bæredygtig vækst og integration af Unionens økonomier, fremme jobskabelse af høj kvalitet og bidrage til Unionens strategiske autonomi sammen med en åben økonomi og skabe europæisk merværdi.

2. Med henblik på opfyldelse af det overordnede mål er facilitetens specifikke mål at yde finansiel støtte til medlemsstaterne med henblik på at nå de milepæle og mål for reformer og investeringer, som er fastlagt i deres genopretnings- og resiliensplaner. Dette specifikke mål forfølges i tæt og gennemsigtigt samarbejde med de berørte medlemsstater.

Artikel 5

Horisontale principper

1. Støtte fra faciliteten må med undtagelse af i behørigt begrundede tilfælde ikke træde i stedet for tilbagevendende nationale budgetudgifter og skal overholde princippet om EU-finansierings additionalitet som omhandlet i artikel 9.

2. Faciliteten må kun støtte foranstaltninger, der respekterer princippet om "ikke at gøre væsentlig skade".

Artikel 6

Midler fra EU-genopretningsinstrumentet

1. De i artikel 1 i forordning (EU) 2020/2094 omhandlede foranstaltninger gennemføres gennem faciliteten: a) med et beløb på op til 312 500 000 000 EUR som omhandlet i artikel 2, stk. 2, litra a), nr. ii), i forordning (EU) 2020/2094 i 2018-priser, til rådighed som ikketilbagebetalingspligtig finansiel støtte, jf. dog artikel 3, stk. 4 og 7, i forordning (EU) 2020/2094. Som fastsat i artikel 3, stk. 1, i forordning (EU) 2020/2094 udgør disse beløb eksterne formålsbestemte indtægter med henblik på finansforordningens artikel 21, stk. 5. b) med et beløb på op til 360 000 000 000 EUR som omhandlet i artikel 2, stk. 2, litra b), i forordning (EU) 2020/2094 i 2018-priser, til rådighed som lånestøtte til medlemsstaterne i henhold til nærværende forordnings artikel 14 og 15, jf. dog artikel 3, stk. 5, i forordning (EU) 2020/2094.

2. De i stk. 1, litra a), omhandlede beløb kan også dække udgifter til forberedende aktiviteter samt til tilsyns-, kontrol-, revisions- og evalueringsaktiviteter, som er nødvendige for forvaltningen af faciliteten og for at nå dens mål, herunder navnlig undersøgelser, ekspertmøder, høring af interessenter, informations- og kommunikationstiltag, herunder inkluderende oplysningsaktiviteter, og kommunikation om Unionens politiske prioriteter, for så vidt de angår denne forordnings mål, udgifter i forbindelse med IT-netværk, der fokuserer på informationsbehandling og -udveksling, institutionelle IT-værktøjer samt alle andre udgifter til teknisk og administrativ støtte, som Kommissionen afholder til forvaltning af faciliteten. Udgifterne kan også omfatte omkostninger til andre støtteaktiviteter såsom kvalitetskontrol og overvågning af projekter i marken og omkostninger til peerrådgivning og eksperter til vurdering og gennemførelse af reformer og investeringer.

Artikel 7

Midler fra programmer under delt forvaltning og brug af midler

1. Midler, der er tildelt medlemsstaterne under delt forvaltning, kan på deres anmodning overføres til faciliteten på de betingelser, der er fastsat i de relevante bestemmelser i forordningen om fælles bestemmelser for 2021-2027. Kommissionen forvalter disse midler direkte i overensstemmelse med finansforordningens artikel 62, stk. 1, første afsnit, litra a). De omhandlede midler må kun anvendes til fordel for den berørte medlemsstat.

2. Medlemsstaterne kan foreslå, at betalingerne for yderligere teknisk bistand i overensstemmelse med artikel 7 i forordning (EU) 2021/240 og det kontante bidrag til medlemsstatssegmentet i henhold til de relevante bestemmelser i InvestEU-forordningen medtages i deres genopretnings- og resiliensplan som anslåede omkostninger. Disse omkostninger må ikke overstige 4 % af genopretnings- og resiliensplanens samlede finansielle tildeling, og de relevante foranstaltninger som fastsat i genopretnings- og resiliensplanen skal overholde kravene i nærværende forordning.

Artikel 8

Gennemførelse

Faciliteten gennemføres af Kommissionen ved direkte forvaltning i overensstemmelse med de relevante regler, der er vedtaget i henhold til artikel 322 i TEUF, navnlig finansforordningen og Europa-Parlamentets og Rådets forordning (EU, Euratom) 2020/2092 ( 2 ).

Artikel 9

Additionalitet og supplerende finansiering

Støtte under faciliteten supplerer støtte, der ydes under andre EU-programmer og -instrumenter. Reformer og investeringsprojekter kan modtage støtte fra andre EU-programmer og -instrumenter, forudsat at denne støtte ikke dækker de samme omkostninger.

Artikel 10

Foranstaltninger, der kæder faciliteten sammen med forsvarlig økonomisk styring

1. Kommissionen fremsætter et forslag til Rådet om at suspendere alle eller en del af forpligtelserne eller betalingerne, hvis Rådet i overensstemmelse med artikel 126, stk. 8 eller 11, i TEUF fastslår, at en medlemsstat ikke har truffet virkningsfulde foranstaltninger til at korrigere sit uforholdsmæssigt store underskud, medmindre det har fastslået, at der foreligger et alvorligt økonomisk tilbageslag for Unionen som helhed som omhandlet i artikel 3, stk. 5, og artikel 5, stk. 2, i Rådets forordning (EF) nr. 1467/97 ( 3 ).

2. Kommissionen kan fremsætte et forslag til Rådet om at suspendere alle eller en del af forpligtelserne eller betalingerne i hvert af følgende tilfælde: a) Rådet vedtager to på hinanden følgende henstillinger inden for samme procedure i forbindelse med uforholdsmæssigt store ubalancer i overensstemmelse med artikel 8, stk. 3, i forordning (EU) nr. 1176/2011 med den begrundelse, at medlemsstaten har forelagt en utilstrækkelig korrigerende handlingsplan b) Rådet vedtager to på hinanden følgende afgørelser inden for samme procedure i forbindelse med uforholdsmæssigt store ubalancer i overensstemmelse med artikel 10, stk. 4, i forordning (EU) nr. 1176/2011 om en medlemsstats manglende efterlevelse af bestemmelserne med den begrundelse, at den ikke har truffet de anbefalede korrigerende foranstaltninger c) Kommissionen konkluderer, at en medlemsstat ikke har truffet foranstaltninger som omhandlet i Rådets forordning (EF) nr. 332/2002, og som konsekvens heraf beslutter ikke at tillade udbetaling af den finansielle støtte, der er ydet til den pågældende medlemsstat d) Rådet beslutter, at en medlemsstat ikke overholder det makroøkonomiske tilpasningsprogram, der er omhandlet i artikel 7 i forordning (EU) nr. 472/2013, eller de foranstaltninger, som Rådet har krævet ved en afgørelse vedtaget i overensstemmelse med artikel 136, stk. 1, i TEUF. Der gives prioritet til suspension af forpligtelser; betalinger suspenderes kun, når der kræves øjeblikkelig handling og i tilfælde af væsentlig manglende efterlevelse. Afgørelsen om suspension af betalinger finder anvendelse på betalingsanmodninger, der er indgivet efter datoen for afgørelsen om suspension.

3. Et forslag fra Kommissionen om en afgørelse om suspension af forpligtelser anses for at være vedtaget af Rådet, medmindre Rådet ved hjælp af en gennemførelsesretsakt vedtager at forkaste Kommissionens forslag med kvalificeret flertal senest en måned efter dets forelæggelse.

Suspensionen af forpligtelser finder anvendelse på forpligtelserne fra den 1. januar i året efter vedtagelsen af afgørelsen om suspension.

Rådet vedtager en afgørelse ved hjælp af en gennemførelsesretsakt om et forslag fra Kommissionen, der er omhandlet i stk. 1 og 2, vedrørende suspension af betalinger.

4. Omfanget og niveauet af suspensionen af forpligtelser eller betalinger skal være forholdsmæssigt, overholde princippet om ligebehandling af medlemsstaterne og tage hensyn til den pågældende medlemsstats økonomiske og sociale forhold, herunder navnlig niveauet af ledighed, fattigdom eller social udstødelse i den pågældende medlemsstat sammenlignet med EU-gennemsnittet og suspensionens indvirkning på den pågældende medlemsstats økonomi.

5. Suspensionen af forpligtelser er begrænset til højst 25 % af forpligtelserne eller 0,25 % af det nominelle BNP, alt efter hvad der er lavest, i hvert af følgende tilfælde: a) ved første tilfælde af manglende efterlevelse af en procedure i forbindelse med uforholdsmæssigt store underskud som omhandlet i stk. 1 b) ved første tilfælde af manglende efterlevelse i forbindelse med en korrigerende handlingsplan under en procedure vedrørende en uforholdsmæssigt stor ubalance som omhandlet i stk. 2, litra a) c) i tilfælde af manglende efterlevelse i forbindelse med de anbefalede korrigerende foranstaltninger under en procedure vedrørende en uforholdsmæssigt stor ubalance som omhandlet i stk. 2, litra b), d) ved første tilfælde af manglende efterlevelse som omhandlet i. stk. 2, litra c) og d). I tilfælde af vedvarende manglende efterlevelse kan suspensionen af forpligtelser overstige de maksimale procentsatser, der er fastsat i første afsnit.

6. Rådet ophæver suspensionen af forpligtelser på forslag af Kommissionen efter proceduren i denne artikels stk. 3, første afsnit, i følgende tilfælde: a) proceduren vedrørende uforholdsmæssigt store underskud er suspenderet i overensstemmelse med artikel 9 i forordning (EF) nr. 1467/97, eller Rådet i henhold til artikel 126, stk. 12, TEUF har besluttet at ophæve afgørelsen om, at der foreligger et uforholdsmæssigt stort underskud b) Rådet har i overensstemmelse med artikel 8, stk. 2, i forordning (EU) nr. 1176/2011 godkendt den korrigerende handlingsplan, som den pågældende medlemsstat har forelagt, eller proceduren i forbindelse med uforholdsmæssigt store ubalancer er stillet i bero i overensstemmelse med artikel 10, stk. 5, i nævnte forordning, eller Rådet har afsluttet proceduren i forbindelse med uforholdsmæssigt store ubalancer i overensstemmelse med artikel 11 i nævnte forordning c) Kommissionen har konkluderet, at en medlemsstat har truffet passende foranstaltninger som omhandlet i forordning (EF) nr. 332/2002 d) Kommissionen har konkluderet, at den pågældende medlemsstat har truffet passende foranstaltninger til at gennemføre det makroøkonomiske tilpasningsprogram, der er omhandlet i artikel 7 i forordning (EU) nr. 472/2013, eller foranstaltningerne krævet ved en rådsafgørelse vedtaget i overensstemmelse med artikel 136, stk. 1, i TEUF. Efter at Rådet har ophævet suspensionen af forpligtelser, kan Kommissionen på ny indgå forpligtelser, der tidligere var suspenderet, jf. dog artikel 3, stk. 4, 7 og 9, i forordning (EU) 2020/2094. Rådet træffer på forslag af Kommissionen afgørelse om ophævelse af suspensionen af betalinger efter proceduren i stk. 3, tredje afsnit, hvor de relevante betingelser i nærværende stykkes første afsnit er opfyldt.

7. Kommissionen holder Europa-Parlamentet informeret om gennemførelsen af denne artikel. Kommissionen skal navnlig, når den fremsætter forslag i henhold til stk. 1 eller 2, øjeblikkeligt underrette Europa-Parlamentet og tilvejebringe oplysninger om forpligtelser og betalinger, som kunne blive omfattet af en suspension.

Europa-Parlamentets kompetente udvalg kan opfordre Kommissionen til at drøfte anvendelsen af denne artikel inden for rammerne af en struktureret dialog for at give Europa-Parlamentet mulighed for at give udtryk for sine synspunkter. Kommissionen tager behørigt hensyn til Europa-Parlamentets synspunkter.

Kommissionen fremsender forslaget om suspension af en forpligtelse eller forslaget om ophævelse af en sådan suspension til Europa-Parlamentet og Rådet straks efter dets vedtagelse. Europa-Parlamentet kan opfordre Kommissionen til at forklare grundene til sit forslag.

8. Kommissionen foretager senest den 31. december 2024 en gennemgang af anvendelsen af denne artikel. Den udarbejder til dette formål en rapport, som den fremsender til Europa-Parlamentet og Rådet, om nødvendigt ledsaget af et lovgivningsmæssigt forslag.

9. Såfremt der sker store ændringer i den sociale og økonomiske situation i Unionen, kan Kommissionen fremlægge et forslag om at genoverveje anvendelsen af denne artikel, eller Europa-Parlamentet eller Rådet kan i overensstemmelse med henholdsvis artikel 225 eller 241 i TEUF anmode Kommissionen om at fremlægge et sådant forslag.







KAPITEL II

FINANSIELT BIDRAG, TILDELINGSPROCES, LÅN OG GENNEMGANG

Artikel 11

Maksimalt finansielt bidrag

1. Det maksimale finansielle bidrag til hver medlemsstat beregnes som følger: a) for 70 % af det i artikel 6, stk. 1, litra a), omhandlede beløb omregnet til løbende priser på grundlag af befolkningen, reciprokværdien af BNP pr. indbygger og den relative arbejdsløshedsprocent i hver medlemsstat som fastsat efter metoden i bilag II. b) for 30 % af det i artikel 6, stk. 1, litra a), omhandlede beløb omregnet til løbende priser på grundlag af befolkningen, reciprokværdien af BNP pr. indbygger og, i lige forhold, ændringen i realt BNP i 2020 og den aggregerede ændring i realt BNP i perioden 2020-2021 som fastsat efter metoden i bilag III. Ændringen i realt BNP for 2020 og den aggregerede ændring i realt BNP for perioden 2020-2021 baseres på Kommissionens prognose fra efteråret 2020.

2. Beregningen af det maksimale finansielle bidrag i henhold til stk. 1, litra b), ajourføres senest den 30. juni 2022 for hver medlemsstat, idet dataene fra Kommissionens prognose fra efteråret 2020 erstattes med de faktiske resultater i forhold til ændringen i realt BNP 2020 og den aggregerede ændring i realt BNP for perioden 2020-2021.

Artikel 12

Tildeling af finansielle bidrag

1. Hver medlemsstat kan indgive en anmodning på op til sit maksimale finansielle bidrag, omhandlet i artikel 11, til gennemførelse af dets genopretnings- og resiliensplan.

2. Indtil den 31. december 2022 stiller Kommissionen 70 % af det i artikel 6, stk. 1, litra a), omhandlede beløb omregnet til løbende priser til rådighed til tildeling.

3. Fra den 1. januar 2023 til den 31. december 2023 stiller Kommissionen 30 % af det i artikel 6, stk. 1, litra a), omhandlede beløb omregnet til løbende priser til rådighed til tildeling.

4. Tildelingerne i henhold til stk. 2 og 3 er med forbehold af artikel 6, stk. 2.

Artikel 13

Forfinansiering

1. Med forbehold af Rådets vedtagelse senest den 31. december 2021 af den i artikel 20, stk. 1, omhandlede gennemførelsesafgørelse og efter anmodning fra en medlemsstat sammen med indgivelsen af dens genopretnings- og resiliensplan foretager Kommissionen en forfinansieringsbetaling af et beløb på op til 13 % af det finansielle bidrag og, hvor det er relevant, på op til 13 % af lånet som fastsat i artikel 20, stk. 2 og 3. Uanset finansforordningens artikel 116, stk. 1, foretager Kommissionen så vidt muligt den hertil svarende betaling inden for to måneder efter sin vedtagelse af den i artikel 23 omhandlede retlige forpligtelse.

2. I tilfælde af forfinansiering i henhold til denne artikels stk. 1 justeres de finansielle bidrag og, hvor det er relevant, det lån, der skal betales som omhandlet i henholdsvis artikel 20, stk. 5, litra a) eller h), forholdsmæssigt.

3. Hvis det finansielle bidrags forfinansieringsbeløb i henhold til denne artikels stk. 1 overstiger 13 % af det maksimale finansielle bidrag beregnet i overensstemmelse med artikel 11, stk. 2, senest den 30. juni 2022, nedsættes den næste betaling tilladt i overensstemmelse med artikel 24, stk. 5, og om nødvendigt de følgende betalinger, indtil det overskydende beløb er udlignet. Hvis de resterende betalinger er utilstrækkelige, tilbagebetales det overskydende beløb.

Artikel 14

Lån

1. Indtil den 31. december 2023 kan Kommissionen efter anmodning fra en medlemsstat yde den pågældende medlemsstat et lån til gennemførelsen af dens genopretnings- og resiliensplaner.

2. En medlemsstat kan anmode om lånestøtte samtidig med indgivelsen af en genopretnings- og resiliensplan omhandlet i artikel 18, eller på et andet tidspunkt indtil den 31. august 2023. I sidstnævnte tilfælde skal anmodningen ledsages af en revideret genopretnings- og resiliensplan med yderligere milepæle og mål.

3. En medlemsstats anmodning om lånestøtte skal angive: a) begrundelsen for lånestøtteanmodningen, retfærdiggjort af større finansielle behov knyttet til yderligere reformer og investeringer b) de yderligere reformer og investeringer i overensstemmelse med artikel 18 c) den berørte genopretnings- og resiliensplans højere omkostninger sammenlignet med beløbet for de finansielle bidrag, som er tildelt genopretnings- og resiliensplanen i henhold til artikel 20, stk. 4, litra a) eller b).

4. Lånestøtten til den pågældende medlemsstats genopretnings- og resiliensplan må ikke være større end forskellen mellem de samlede omkostninger til genopretnings- og resiliensplanen, som revideret, hvor det er relevant, og det maksimale finansielle bidrag omhandlet i artikel 11.

5. Maksimumslånestøttebeløbet for hver medlemsstat må ikke overstige 6,8 % af dens BNI i 2019 i løbende priser.

6. Uanset stk. 5 kan lånestøttebeløbet under ekstraordinære omstændigheder øges, hvis der er midler til rådighed.

7. Lånet betales i trancher, og under forudsætning af opnåelse af milepælene og målene i overensstemmelse med artikel 20, stk. 5, litra h).

8. Kommissionen vurderer anmodningen om lånestøtte i overensstemmelse med artikel 19. Rådet vedtager en gennemførelsesafgørelse på forslag af Kommissionen i overensstemmelse med artikel 20, stk. 1. Genopretnings- og resiliensplanen ændres, i det omfang det er hensigtsmæssigt.

Artikel 15

Låneaftale

1. Før Kommissionen indgår en låneaftale med den berørte medlemsstat, vurderer den: a) om begrundelsen for lånestøtteanmodningen og -beløbet anses for at være rimelig og plausibel i relation til de yderligere reformer og investeringer, og b) om de yderligere reformer og investeringer opfylder kriterierne i artikel 19, stk. 3.

2. Hvor Kommissionen vurderer, at anmodningen om lånestøtte opfylder kriterierne i stk. 1, og når den i artikel 20, stk. 1, omhandlede gennemførelsesafgørelse er vedtaget af Rådet, indgår Kommissionen en låneaftale med den berørte medlemsstat. Ud over elementerne i finansforordningens artikel 220, stk. 5, skal låneaftalen indeholde følgende elementer: a) lånebeløbet i euro, herunder, hvor det er relevant, det forfinansierede lånebeløb i overensstemmelse med artikel 13 b) den gennemsnitlige løbetid; finansforordningens artikel 220, stk. 2, finder ikke anvendelse for så vidt angår denne løbetid c) lånets prisformel og rådighedsperiode d) det maksimale antal trancher og tilbagebetalingsplanen e) de øvrige elementer, som er nødvendige med henblik på gennemførelsen af lånet i relation til de pågældende reformer og investeringsprojekter i overensstemmelse med den i artikel 20, stk. 3, omhandlede afgørelse.

3. I overensstemmelse med finansforordningens artikel 220, stk. 5, litra e), afholdes omkostninger i relation til lån af midler til de i nærværende artikel omhandlede lån af de støttemodtagende medlemsstater.

4. Kommissionen etablerer de ordninger, som er nødvendige for at administrere udlånstransaktionerne vedrørende lån, der ydes i overensstemmelse med denne artikel.

5. En medlemsstat, som modtager et lån i overensstemmelse med denne artikel, skal åbne en særlig konto til forvaltning af det modtagne lån. Den skal desuden overføre hovedstolen og skyldige renter for relaterede lån til en konto, som Kommissionen anviser, i overensstemmelse med de ordninger, der etableres i overensstemmelse med stk. 4, tyve arbejdsdage før den tilsvarende forfaldsdato.

Artikel 16

Evalueringsrapport

1. Senest den 31. juli 2022 forelægger Kommissionen Europa-Parlamentet og Rådet en evalueringsrapport om gennemførelsen af faciliteten.

2. Evalueringsrapporten skal indeholde følgende elementer: a) en vurdering af, i hvilket omfang gennemførelsen af genopretnings- og resiliensplanerne er på linje med anvendelsesområdet og bidrager til denne forordnings overordnede mål i overensstemmelse med de seks søjler, der er omhandlet i artikel 3, herunder hvordan genopretnings- og resiliensplanerne tackler ulighederne mellem kvinder og mænd b) en kvantitativ vurdering af genopretnings- og resiliensplanernes bidrag til: i) klimamålet på mindst 37 % ii) det digitale mål på mindst 20 % iii) hver af de seks søjler, der er omhandlet i artikel 3 c) status for gennemførelsen af genopretnings- og resiliensplanerne og bemærkningerne og vejledningen til medlemsstaterne inden den i artikel 18, stk. 2, omhandlede ajourføring af deres genopretnings- og resiliensplaner.

3. Med henblik på den i denne artikels stk. 1 omhandlede evalueringsrapport tager Kommissionen hensyn til den resultattavle, der er omhandlet i artikel 30, medlemsstaternes rapporter, der er omhandlet i artikel 27, og alle andre relevante oplysninger om opnåelsen af milepælene og målene i genopretnings- og resiliensplanerne hidrørende fra de i artikel 24 omhandlede betalings-, suspensions- og opsigelsesprocedurer.

4. Europa-Parlamentets kompetente udvalg kan opfordre Kommissionen til at fremlægge de vigtigste resultater af evalueringsrapporten i forbindelse med den i artikel 26 omhandlede dialog om genopretning og resiliens.







KAPITEL III

Genopretnings- og resiliensplaner

Artikel 17

Støtteberettigelse

1. Inden for anvendelsesområdet fastlagt i artikel 3 og med henblik på forfølgelse af målene i artikel 4 udarbejder medlemsstaterne genopretnings- og resiliensplaner. Disse planer skal redegøre for den pågældende medlemsstats reform- og investeringsdagsorden. Genopretnings- og resiliensplaner, der er berettiget til finansiering under faciliteten, skal indeholde foranstaltninger til gennemførelse af reformer og offentlige investeringer gennem en omfattende og samlet pakke, som også kan omfatte offentlige ordninger, der har til formål at tilskynde til private investeringer.

2. Foranstaltninger, der iværksættes fra den 1. februar 2020 og fremefter, er støtteberettigede, forudsat at de opfylder kravene i denne forordning.

3. Genopretnings- og resiliensplanerne skal stemme overens med de relevante landespecifikke udfordringer og prioriteter, der er identificeret inden for rammerne af det europæiske semester, samt de udfordringer og prioriteter, der er identificeret i Rådets seneste henstilling om den økonomiske politik i euroområdet for medlemsstater, som har euroen som valuta. Genopretnings- og resiliensplanerne skal også stemme overens med oplysningerne fra medlemsstaterne i de nationale reformprogrammer i henhold til det europæiske semester, i deres nationale energi- og klimaplaner og ajourføringer heraf i henhold til forordning (EU) 2018/1999, i de territoriale planer for retfærdig omstilling i henhold til en forordning vedtaget af Europa-Parlamentet og Rådet om oprettelse af Fonden for Retfærdig Omstilling ("forordningen om Fonden for Retfærdig Omstilling"), i planerne til gennemførelse af ungdomsgarantien og i partnerskabsaftaler og operationelle programmer under EU-fondene.

4. Genopretnings- og resiliensplanerne skal overholde de horisontale principper, der er fastlagt i artikel 5.

5. Hvor en medlemsstat er fritaget fra overvågning og vurdering inden for rammerne af det europæiske semester på grundlag af artikel 12 i forordning (EU) nr. 472/2013 eller er underlagt tilsyn i overensstemmelse med forordning (EF) nr. 332/2002, finder bestemmelserne i nærværende forordning anvendelse på den pågældende medlemsstat i forbindelse med de udfordringer og prioriteter, der er identificeret ved de foranstaltninger, der er fastsat i de nævnte forordninger.

Artikel 18

Genopretnings- og resiliensplan

1. En medlemsstat, der ønsker at modtage et finansielt bidrag i overensstemmelse med artikel 12, indgiver en genopretnings- og resiliensplan som fastlagt i artikel 17, stk. 1, til Kommissionen.

2. Efter at Kommissionen har stillet det i artikel 12, stk. 3, omhandlede beløb til rådighed til tildeling, kan en medlemsstat ajourføre og indgive den i nærværende artikels stk. 1 omhandlede genopretnings- og resiliensplan til Kommissionen for at tage hensyn til det ajourførte maksimale finansielle bidrag, der er beregnet i overensstemmelse med artikel 11, stk. 2.

3. Den af den berørte medlemsstat forelagte genopretnings- og resiliensplan kan indgives sammen med det nationale reformprogram i ét samlet dokument og skal som hovedregel indgives officielt senest den 30. april. Medlemsstaterne kan indgive et udkast til genopretnings- og resiliensplan fra den 15. oktober det foregående år.

4. Genopretnings- og resiliensplanen skal være behørigt begrundet og underbygget. Den skal navnlig indeholde følgende elementer: a) en redegørelse for, hvordan genopretnings- og resiliensplanen, under hensyntagen til de deri indeholdte foranstaltninger, udgør en omfattende og tilstrækkeligt afbalanceret reaktion på den økonomiske og sociale situation i medlemsstaten og derved bidrager hensigtsmæssigt til alle søjler omhandlet i artikel 3, under hensyntagen til den pågældende medlemsstats specifikke udfordringer b) en redegørelse for, hvordan genopretnings- og resiliensplanen bidrager til effektivt at håndtere alle eller en betydelig del af de udfordringer, der er identificeret i de relevante landespecifikke henstillinger, herunder i relevant omfang finanspolitiske aspekter deraf og henstillinger fremsat i henhold til artikel 6 i forordning (EU) nr. 1176/2011, som er rettet til den pågældende medlemsstat, eller udfordringer identificeret i andre relevante dokumenter, som Kommissionen vedtager officielt inden for rammerne af det europæiske semester c) en detaljeret redegørelse for, hvordan genopretnings- og resiliensplanen styrker den pågældende medlemsstats vækstpotentiale, jobskabelse og økonomiske, sociale og institutionelle resiliens, herunder gennem fremme af politikker for børn og unge, og afbøder covid-19-krisens økonomiske og sociale indvirkning, bidrager til gennemførelsen af den europæiske søjle for sociale rettigheder og derved styrker den økonomiske, sociale og territoriale samhørighed og konvergens i Unionen d) en redegørelse for, hvordan genopretnings- og resiliensplanen sikrer, at ingen foranstaltning til gennemførelse af reformer og investeringer indeholdt i genopretnings- og resiliensplanen gør væsentlig skade på miljømål som omhandlet i artikel 17 i forordning (EU) 2020/852 (princippet om "ikke at gøre væsentlig skade") e) en kvalitativ redegørelse for, hvordan foranstaltningerne i genopretnings- og resiliensplanen forventes at bidrage til den grønne omstilling, herunder biodiversitet, eller til håndtering af de dermed forbundne udfordringer, og om de omfatter et beløb, der svarer til mindst 37% af genopretnings- og resiliensplanens samlede tildeling, på grundlag af den metode for overvågning af klimarelaterede udgifter, som er fastsat i bilag VI; denne metode anvendes i overensstemmelse hermed på foranstaltninger, som ikke direkte kan henføres til et interventionsområde, der er opført i bilag VI; koefficienterne for støtte til klimamålene kan forhøjes op til et samlet beløb på 3 % af genopretnings- og resiliensplanens tildeling for individuelle investeringer for at tage hensyn til ledsagende reformforanstaltninger, der øger deres indvirkning på klimamålene på troværdig vis som redegjort for i genopretnings- og resiliensplanen f) en redegørelse for, hvordan foranstaltningerne i genopretnings- og resiliensplanen forventes at bidrage til den digitale omstilling eller til håndtering af de dermed forbundne udfordringer, og om de omfatter et beløb, der svarer til mindst 20 % af genopretnings- og resiliensplanens samlede tildeling, på grundlag af metoden for digital tagging, som er fastsat i bilag VII; denne metode anvendes i overensstemmelse hermed på foranstaltninger, som ikke direkte kan henføres til et interventionsområde, der er opført i bilag VII; koefficienterne for støtte til de digitale mål kan forhøjes for individuelle investeringer for at tage hensyn til ledsagende reformforanstaltninger, der øger deres indvirkning på de digitale mål g) hvor det er relevant, for så vidt angår investeringer i digital kapacitet og konnektivitet, en selvevaluering af sikkerheden baseret på fælles objektive kriterier, der identificerer eventuelle sikkerhedsspørgsmål, og en detaljeret beskrivelse af, hvordan disse spørgsmål vil blive håndteret med henblik på at overholde relevant EU-ret og nationale ret h) angivelse af, om foranstaltningerne i genopretnings- og resiliensplanen omfatter grænseoverskridende projekter eller flerlandeprojekter i) påtænkte milepæle og mål og en vejledende tidsplan for gennemførelse af reformerne og investeringerne, som skal være afsluttet senest den 31. august 2026 j) de planlagte investeringsprojekter og den dertil knyttede investeringsperiode k) de anslåede samlede omkostninger ved de reformer og investeringsprojekter, der er omfattet af den indgivne genopretnings- og resiliensplan (også benævnt "genopretnings- og resiliensplanens anslåede samlede omkostninger"), med en behørig begrundelse og med forklaringer på, hvordan de er i overensstemmelse med princippet om omkostningseffektivitet og står mål med den forventede nationale økonomiske og sociale indvirkning l) hvor det er relevant, oplysninger om eksisterende eller planlagt EU-finansiering m) de ledsageforanstaltninger, der eventuelt er behov for n) en begrundelse for genopretnings- og resiliensplanens sammenhæng og en redegørelse for dens overensstemmelse med principperne, planerne og programmerne, der er omhandlet i artikel 17 o) en redegørelse for, hvordan foranstaltningerne i genopretnings- og resiliensplanen forventes at bidrage til ligestilling mellem kønnene og lige muligheder for alle og integration af disse mål i overensstemmelse med princip 2 og 3 i den europæiske søjle for sociale rettigheder, De Forenede Nationers verdensmål for bæredygtig udvikling nr. 5 og, hvor det er relevant, den nationale ligestillingsstrategi p) den pågældende medlemsstats ordninger for effektiv overvågning og gennemførelse af genopretnings- og resiliensplanen, herunder de foreslåede milepæle og mål samt de dertil knyttede indikatorer q) med henblik på udarbejdelse og, hvor den er tilgængelig, gennemførelse af genopretnings- og resiliensplanen, en sammenfatning af høringsprocessen, der er gennemført i overensstemmelse med de nationale retlige rammer, med lokale og regionale myndigheder, arbejdsmarkedets parter, civilsamfundsorganisationer, ungdomsorganisationer og andre relevante interessenter, og hvordan interessenternes input afspejles i genopretnings- og resiliensplanen r) en redegørelse for medlemsstatens system til at forebygge, opdage og korrigere korruption, svig og interessekonflikter ved anvendelsen af midler ydet gennem faciliteten, og de ordninger, der har til formål at undgå dobbeltfinansiering fra faciliteten og andre EU-programmer s) hvor det er relevant, anmodningen om lånestøtte og de yderligere milepæle som omhandlet i artikel 14, stk. 2 og 3, og elementerne deri, og t) alle andre relevante oplysninger.

5. Ved udarbejdelsen af deres genopretnings- og resiliensplaner kan medlemsstaterne anmode Kommissionen om at organisere en udveksling af god praksis, således at den anmodende medlemsstat kan drage fordel af andre medlemsstaters erfaringer. Medlemsstaterne kan også anmode om teknisk støtte under instrumentet for teknisk støtte. Medlemsstaterne tilskyndes til at fremme synergier med andre medlemsstaters genopretnings- og resiliensplaner.

Artikel 19

Kommissionens vurdering

1. Kommissionen vurderer genopretnings- og resiliensplanen eller, hvor det er relevant, ajourføringen af denne plan indgivet af medlemsstaten i overensstemmelse med artikel 18, stk. 1 eller 2, inden for to måneder efter den officielle indgivelse og fremsætter forslag til Rådets gennemførelsesafgørelse i overensstemmelse med artikel 20, stk. 1. Ved foretagelsen af denne vurdering samarbejder Kommissionen tæt med den pågældende medlemsstat. Kommissionen kan fremsætte bemærkninger eller anmode om supplerende oplysninger. Den pågældende medlemsstat giver de supplerende oplysninger, der anmodes om, og kan om nødvendigt revidere genopretnings- og resiliensplanen, herunder efter den officielle indgivelse af genopretnings- og resiliensplanen. Den pågældende medlemsstat og Kommissionen kan aftale at forlænge fristen for vurdering med en rimelig periode, hvis det er nødvendigt.

2. Ved vurdering af genopretnings- og resiliensplanen og fastsættelsen af det beløb, der skal tildeles den pågældende medlemsstat, tager Kommissionen hensyn til de analytiske oplysninger om den pågældende medlemsstat, som er tilgængelige inden for rammerne af det europæiske semester, såvel som den begrundelse og de elementer, den pågældende medlemsstat har fremlagt som omhandlet i artikel 18, stk. 4, samt alle andre relevante oplysninger, såsom navnlig de oplysninger, der er indeholdt i denne medlemsstats nationale reformprogram og nationale energi- og klimaplan, og i de territoriale planer for retfærdig omstilling under forordningen om Fonden for Retfærdig Omstilling, i planerne for gennemførelse af ungdomsgarantien og, hvis det er relevant, oplysninger om teknisk støtte modtaget via instrumentet for teknisk støtte.

3. Kommissionen vurderer genopretnings- og resiliensplanens relevans, effektivitet, virkningsfuldhed og sammenhæng og tager med henblik herpå hensyn til følgende kriterier, som den anvender i overensstemmelse med bilag V: Relevans: a) om genopretnings- og resiliensplanen udgør en omfattende og tilstrækkeligt afbalanceret reaktion på den økonomiske og sociale situation og derved bidrager hensigtsmæssigt til alle seks søjler omhandlet i artikel 3 under hensyntagen til den pågældende medlemsstats specifikke udfordringer og finansielle tildeling b) om genopretnings- og resiliensplanen forventes at bidrage til effektivt at håndtere alle eller en betydelig del af de udfordringer, der er identificeret i de relevante landespecifikke henstillinger, herunder i relevant omfang finanspolitiske aspekter deraf og henstillinger fremsat i henhold til artikel 6 i forordning (EU) nr. 1176/2011, som er rettet til den pågældende medlemsstat, eller udfordringer identificeret i andre relevante dokumenter, som Kommissionen vedtager officielt indenfor rammerne af det europæiske semester c) om genopretnings- og resiliensplanen forventes at bidrage effektivt til at styrke medlemsstatens vækstpotentiale, jobskabelse og økonomiske, sociale og institutionelle resiliens, bidrage til gennemførelsen af den europæiske søjle for sociale rettigheder, herunder gennem fremme af politikker for børn og unge, og afbøde covid-19-krisens økonomiske og sociale indvirkning, hvorved den økonomiske, sociale og territoriale samhørighed og konvergens i Unionen styrkes d) om genopretnings- og resiliensplanen forventes at sikre, at ingen foranstaltning til gennemførelse af reformer og investeringsprojekter indeholdt i genopretnings- og resiliensplanen gør væsentlig skade på miljømål som omhandlet i artikel 17 i forordning (EU) 2020/852 (princippet om "ikke at gøre væsentlig skade"); Kommissionen stiller teknisk vejledning til rådighed for medlemsstaterne med henblik herpå e) om genopretnings- og resiliensplanen indeholder foranstaltninger, der effektivt bidrager til den grønne omstilling, herunder biodiversitet, eller til håndtering af de dermed forbundne udfordringer, og om de omfatter et beløb, der svarer til mindst 37 % af genopretnings- og resiliensplanens samlede tildeling, på grundlag af den metode til overvågning af klimarelaterede udgifter, som er fastsat i bilag VI; denne metode anvendes i overensstemmelse hermed på foranstaltninger, som ikke direkte kan henføres til et interventionsområde, der er opført i bilag VI; koefficienterne for støtte til klimamålene kan forhøjes op til et samlet beløb på 3 % af genopretnings- og resiliensplanens tildeling for individuelle investeringer for at tage hensyn til ledsagende reformforanstaltninger, der øger deres indvirkning på klimamålene på troværdig vis, forudsat Kommissionen giver samtykke f) om genopretnings- og resiliensplanen indeholder foranstaltninger, der effektivt bidrager til den digitale omstilling eller til håndtering af de dermed forbundne udfordringer, og om de omfatter et beløb, der svarer til mindst 20 % af genopretnings- og resiliensplanens samlede tildeling, på grundlag af den metode for digital tagging, som er fastsat i bilag VII; denne metode anvendes i overensstemmelse hermed i på foranstaltninger, som ikke direkte kan henføres til et interventionsområde, der er opført i bilag VII; koefficienterne for støtte til de digitale mål kan forhøjes for individuelle investeringer for at tage hensyn til ledsagende reformforanstaltninger, der øger deres indvirkning på de digitale mål. Effektivitet: g) om genopretnings- og resiliensplanen forventes at få varig indvirkning på den pågældende medlemsstat h) om de ordninger, som de pågældende medlemsstater har foreslået, forventes at sikre en effektiv overvågning og gennemførelse af genopretnings- og resiliensplanen, herunder den påtænkte tidsplan og de påtænkte milepæle og mål samt de dertil knyttede indikatorer. Virkningsfuldhed: i) om den begrundelse, der er forelagt af medlemsstaten for genopretnings- og resiliensplanens anslåede samlede omkostninger, er rimelig og plausibel, er i overensstemmelse med princippet om omkostningseffektivitet og står mål med den forventede nationale økonomiske og sociale indvirkning j) om de ordninger, som den pågældende medlemsstat har foreslået, forventes at forebygge, opdage og korrigere korruption, svig og interessekonflikter ved anvendelsen af midler ydet gennem faciliteten, herunder ordninger, der har til formål at forhindre dobbeltfinansiering fra faciliteten og andre EU-programmer. Sammenhæng: k) om genopretnings- og resiliensplanen indeholder foranstaltninger til gennemførelse af reformer og offentlige investeringsprojekter, der repræsenterer sammenhængende tiltag.

4. Hvor den berørte medlemsstat har anmodet om et låne som omhandlet i artikel 14, vurderer Kommissionen, om anmodningen om et lån opfylder kriterierne fastsat i artikel 15, stk. 1, og navnlig om de yderligere reformer og investeringer, som denne anmodning vedrører, opfylder vurderingskriterierne i nærværende artikels stk. 3.

5. Hvor Kommissionen giver en negativ vurdering af en genopretnings- og resiliensplan, meddeler den en behørigt begrundet vurdering inden for den i stk. 1 fastsatte frist.

6. Med henblik på vurderingen af de genopretnings- og resiliensplaner, som medlemsstaterne har indgivet, kan Kommissionen bistås af eksperter.

Artikel 20

Kommissionens forslag og Rådets gennemførelsesafgørelse

1. På forslag af Kommissionen godkender Rådet ved hjælp af en gennemførelsesafgørelse vurderingen af den genopretnings- og resiliensplan, som medlemsstaten har indgivet i overensstemmelse med artikel 18, stk. 1, eller, hvor det er relevant, af ajourføringen heraf indgivet i overensstemmelse med artikel 18, stk. 2.

2. Giver Kommissionen en positiv vurdering af en genopretnings- og resiliensplan, fastsættes det i Kommissionens forslag til Rådets gennemførelsesafgørelse, hvilke reformer og investeringsprojekter medlemsstaten skal gennemføre, herunder milepæle og mål, og de finansielle bidrag beregnet i henhold til artikel 11.

3. Hvor den pågældende medlemsstat anmoder om lånestøtte, fastsætter Kommissionens forslag til Rådets gennemførelsesafgørelse også lånestøttebeløbet som omhandlet i artikel 14, stk. 4 og 6, samt de yderligere reformer og investeringsprojekter, som medlemsstaten skal gennemføre ved hjælp af lånet, herunder de yderligere milepæle og mål.

4. Det finansielle bidrag, der er omhandlet i stk. 2, fastsættes på grundlag af de anslåede samlede omkostninger ved den genopretnings- og resiliensplan, som den pågældende medlemsstat har foreslået, som vurderet efter de kriterier, der er fastsat i artikel 19, stk. 3. Det finansielle bidrag fastsættes således: a) Hvor genopretnings- og resiliensplanen opfylder kriterierne fastsat i artikel 19, stk. 3, på tilfredsstillende vis, og genopretnings- og resiliensplanens anslåede samlede omkostninger beløber sig til det samme som eller mere end det maksimale finansielle bidrag, der er beregnet for den pågældende medlemsstat i overensstemmelse med artikel 11, er det finansielle bidrag, der tildeles medlemsstaten, lig med hele det maksimale finansielle bidrag, der er beregnet for den pågældende medlemsstat i overensstemmelse med artikel 11. b) Hvor genopretnings- og resiliensplanen opfylder kriterierne fastsat i artikel 19, stk. 3, på tilfredsstillende vis, og genopretnings- og resiliensplanens anslåede samlede omkostninger beløber sig til mindre end det maksimale finansielle bidrag, der er beregnet for den pågældende medlemsstat i overensstemmelse med artikel 11, er det finansielle bidrag, der tildeles medlemsstaten, lig med beløbet for de anslåede samlede omkostninger ved genopretnings- og resiliensplanen. c) Hvor genopretnings- og resiliensplanen ikke opfylder kriterierne fastsat i artikel 19, stk. 3, på tilfredsstillende vis, tildeles den pågældende medlemsstat ikke noget finansielt bidrag.

5. Kommissionens forslag, der er omhandlet i stk. 2, fastsætter også: a) det finansielle bidrag, der skal udbetales i trancher, når medlemsstaten på tilfredsstillende vis har opfyldt de relevante milepæle og mål, som er udpeget i relation til gennemførelsen af genopretnings- og resiliensplanen b) det finansielle bidrag og, hvor det er relevant, det lånestøttebeløb, der skal betales i form af forfinansiering i overensstemmelse med artikel 13 efter godkendelse af genopretnings- og resiliensplanen c) beskrivelsen af reformerne og af investeringsprojekterne og beløbet for genopretnings- og resiliensplanens anslåede samlede omkostninger d) den frist, der ikke bør være senere end den 31. august 2026, inden for hvilken de endelige milepæle og mål for både investeringsprojekter og reformer skal være gennemført e) ordningerne og tidsplanen for overvågning og gennemførelse af genopretnings- og resiliensplanen, herunder, hvor det er relevant, foranstaltninger, der er nødvendige for at overholde artikel 22 f) relevante indikatorer for opnåelse af de påtænkte milepæle og mål g) ordningerne for, hvordan Kommissionen får fuld adgang til de underliggende relevante data, og h) hvor det er relevant, det lånebeløb, der skal betales i trancher, og de yderligere milepæle og mål vedrørende betalingen af lånet.

6. Ordningerne og tidsplanen for overvågning og gennemførelse som omhandlet i stk. 5, litra e), de relevante indikatorer vedrørende opnåelsen af de planlagte milepæle og mål omhandlet i stk. 5, litra f), ordningerne for Kommissionens fulde adgang til de underliggende data omhandlet i stk. 5, litra g), og, hvor det er relevant, de yderligere milepæle og mål vedrørende betalingen af lånet omhandlet i stk. 5, litra h), specificeres yderligere i operationelle ordninger, der aftales af den pågældende medlemsstat og Kommissionen efter vedtagelsen af afgørelsen omhandlet i stk. 1.

7. Rådet vedtager som hovedregel de i stk. 1 omhandlede gennemførelsesafgørelser inden for fire uger efter vedtagelsen af Kommissionens forslag.

8. Rådet ændrer på forslag af Kommissionen uden unødigt ophold sin gennemførelsesafgørelse vedtaget i overensstemmelse med artikel 20, stk. 1, med henblik på at medtage det ajourførte maksimale finansielle bidrag, der er beregnet i overensstemmelse med artikel 11, stk. 2.

Artikel 21

Ændring af en medlemsstats genopretnings- og resiliensplan

1. Hvor den pågældende medlemsstat på grund af objektive omstændigheder ikke længere, helt eller delvist, kan opfylde sin genopretnings- og resiliensplan, herunder relevante milepæle og mål, kan den pågældende medlemsstat rette en begrundet anmodning til Kommissionen om at fremsætte et forslag om at ændre eller erstatte de gennemførelsesafgørelser fra Rådet, der er omhandlet i artikel 20, stk. 1 og 3. Med henblik herpå kan medlemsstaten foreslå en ændret eller ny genopretnings- og resiliensplan. Medlemsstaterne kan anmode om teknisk støtte til forberedelsen af et sådant forslag under instrumentet for teknisk støtte.

2. Hvor Kommissionen finder, at den begrundelse, som den pågældende medlemsstat gør gældende, berettiger en ændring af den relevante genopretnings- og resiliensplan, vurderer Kommissionen den ændrede eller nye genopretnings- og resiliensplan i overensstemmelse med artikel 19 og fremsætter et forslag om en ny gennemførelsesafgørelse fra Rådet i overensstemmelse med artikel 20, stk. 1, inden for to måneder efter den officielle indgivelse af anmodningen. Den pågældende medlemsstat og Kommissionen kan om nødvendigt aftale at forlænge denne frist med et rimeligt tidsrum. Rådet vedtager som hovedregel den nye gennemførelsesafgørelse inden for fire uger efter vedtagelsen af Kommissionens forslag.

3. Hvor Kommissionen finder, at den begrundelse, som den pågældende medlemsstat har fremsat, ikke berettiger en ændring af den relevante genopretnings- og resiliensplan, afviser den anmodningen inden for den periode, som er omhandlet i stk. 2, efter at have givet den pågældende medlemsstat mulighed for at fremsætte sine bemærkninger inden for en måned efter meddelelsen af Kommissionens konklusioner.







KAPITEL IV

Finansielle bestemmelser

Artikel 22

Beskyttelse af Unionens finansielle interesser

1. I forbindelse med gennemførelsen af faciliteten træffer medlemsstaterne som modtagere eller låntagere af midler fra faciliteten alle passende foranstaltninger for at beskytte Unionens finansielle interesser og for at sikre, at anvendelsen af midler i forbindelse med foranstaltninger, som støttes af faciliteten, overholder gældende EU-ret og national ret, navnlig vedrørende forebyggelse, opdagelse og korrektion af svig, korruption og interessekonflikter. Med henblik herpå sørger medlemsstaterne for et effektivt og virkningsfuldt system til intern kontrol og tilbagesøgning af beløb, der er udbetalt uberettiget eller anvendt ukorrekt. Medlemsstaterne kan basere sig på deres almindelige nationale budgetforvaltningssystemer.

2. I de i artikel 15, stk. 2, og artikel 23, stk. 1, omhandlede aftaler fastlægges medlemsstaternes forpligtelser til a) regelmæssigt at kontrollere, at den ydede finansiering er blevet anvendt korrekt i overensstemmelse med alle gældende regler, og at enhver foranstaltning til gennemførelse af reformer og investeringsprojekter i henhold til genopretnings- og resiliensplanen er blevet korrekt gennemført i overensstemmelse med alle gældende regler, navnlig vedrørende forebyggelse, opdagelse og korrektion af svig, korruption og interessekonflikter b) at træffe passende foranstaltninger til at forebygge, opdage og korrigere svig, korruption og interessekonflikter som defineret i finansforordningens artikel 61, stk. 2 og 3, der skader Unionens finansielle interesser, og tage retlige skridt til at tilbagesøge misbrugte midler, herunder i forbindelse med enhver foranstaltning til gennemførelse af reformer og investeringsprojekter under genopretnings- og resiliensplanen c) sammen med en betalingsanmodning at forelægge: i) en forvaltningserklæring om, at midlerne er anvendt til det tilsigtede formål, at de oplysninger, der er indgivet sammen med betalingsanmodningen, er fuldstændige, nøjagtige og pålidelige, og at de indførte kontrolsystemer giver den nødvendige sikkerhed for, at midlerne er forvaltet i overensstemmelse med alle gældende regler, navnlig regler om undgåelse af interessekonflikter, forebyggelse af svig, korruption og dobbeltfinansiering fra faciliteten og andre EU-programmer i overensstemmelse med forsvarlig økonomisk forvaltning og ii) en sammenfatning af udførte revisioner, herunder konstaterede svagheder og eventuelle korrigerende handlinger, der er udført d) med henblik på revision og kontrol og for at give sammenlignelige oplysninger om anvendelsen af midler i forbindelse med foranstaltninger til gennemførelse af reformer og investeringsprojekter under genopretnings- og resiliensplanen at indsamle og sikre adgang til følgende standardiserede kategorier af data: i) navnet på den endelige modtager af midlerne ii) navn på kontrahenten og underleverandøren, når den endelige modtager af midler er en ordregivende myndighed i overensstemmelse med EU-retten eller national ret om offentlige udbud iii) fornavn(e), efternavn(e) på og fødselsdato for den reelle ejer/de reelle ejere af modtageren af midler eller kontrahenten som defineret i artikel 3, nr. 6, i Europa-Parlamentets og Rådets direktiv (EU) 2015/849 ( 4 ) iv) en liste over eventuelle foranstaltninger til gennemførelse af reformer og investeringsprojekter i henhold til genopretnings- og resiliensplanen med det samlede beløb for offentlig finansiering af disse foranstaltninger og angivelse af det beløb, der er betalt fra faciliteten og andre EU-fonde e) udtrykkeligt at bemyndige Kommissionen, OLAF, Revisionsretten og, hvor det er relevant, EPPO til at udøve deres rettigheder som fastsat i finansforordningens artikel 129, stk. 1, og til at pålægge alle slutmodtagere af midler, der er betalt med henblik på foranstaltningerne til gennemførelse af reformer og investeringsprojekter i genopretnings- og resiliensplanen, eller alle andre personer eller enheder, der er involveret i gennemførelsen heraf, en forpligtelse til udtrykkeligt at bemyndige Kommissionen, OLAF, Revisionsretten og, hvor det er relevant, EPPO til at udøve deres rettigheder som fastsat i finansforordningens artikel 129, stk. 1, og til at pålægge alle slutmodtagere af betalte midler lignende forpligtelser f) at opbevare akter i overensstemmelse med finansforordningens artikel 132.

3. Personoplysninger omhandlet i denne artikels stk. 2, litra d), må kun behandles af medlemsstaterne og Kommissionen med henblik på decharge, revision og kontrol af anvendelsen af midler vedrørende gennemførelsen af de aftaler, der er omhandlet i artikel 15, stk. 2, og artikel 23, stk. 1, og kun så længe dette foregår. Inden for rammerne af proceduren for meddelelse af decharge til Kommissionen i overensstemmelse med artikel 319 i TEUF, er faciliteten underlagt rapportering i henhold til den integrerede regnskabs- og ansvarlighedsrapportering, der er omhandlet i finansforordningens artikel 247, og navnlig særskilt i den årlige forvaltnings- og effektivitetsrapport.

4. Kommissionen stiller et integreret og interoperabelt informations- og overvågningssystem til rådighed for medlemsstaterne, herunder et enkelt datamining- og risikovurderingsværktøj for tilgang til og analyse af de relevante data med henblik på medlemsstaternes generelle anvendelse af dette system, herunder med støtte fra det tekniske støtteinstrument.

5. De aftaler, der er omhandlet i artikel 15, stk. 2, og artikel 23, stk. 1, skal også give Kommissionen ret til at nedsætte støtte gennem faciliteten forholdsmæssigt og tilbagesøge ethvert skyldigt beløb til Unionens budget eller til at kræve førtidig tilbagebetaling af et lån i tilfælde af svig, korruption og interessekonflikter, der skader Unionens finansielle interesser, og som medlemsstaten ikke har afhjulpet, eller en alvorlig misligholdelse af en forpligtelse, der følger af sådanne aftaler.

Når Kommissionen træffer afgørelse om tilbagesøgnings- og nedsættelsesbeløbet eller det beløb, der skal tilbagebetales før tid, overholder den proportionalitetsprincippet og tager hensyn til alvoren af den svig, korruption og interessekonflikter, der skader Unionens finansielle interesser, eller af en misligholdelse af en forpligtelse. Medlemsstaten skal have mulighed for at fremsætte sine bemærkninger, før nedsættelsen gennemføres, eller før der anmodes om førtidig tilbagebetaling.

Artikel 23

Forpligtelse af det finansielle bidrag

1. Når Rådet har vedtaget en gennemførelsesafgørelse som omhandlet i artikel 20, stk. 1, indgår Kommissionen en aftale med den berørte medlemsstat, der udgør en specifik retlig forpligtelse som omhandlet i finansforordningen. For hver medlemsstat må den retlige forpligtelse ikke overstige det finansielle bidrag, der er omhandlet i artikel 11, stk. 1, litra a), for 2021 og 2022, og det ajourførte finansielle bidrag, der er omhandlet i artikel 11, stk. 2, for 2023.

2. Budgetforpligtelser kan bygge på samlede forpligtelser og kan, i det omfang det er hensigtsmæssigt, opdeles i årlige trancher fordelt over adskillige år.

Artikel 24

Regler for betalinger, suspension og opsigelse af aftaler om finansielle bidrag og lånestøtte

1. Betalinger af finansielle bidrag og, hvor det er relevant, af lånet til den berørte medlemsstat i henhold til denne artikel foretages senest den 31. december 2026 og i overensstemmelse med budgetbevillingerne og forudsat at der er midler til rådighed.

2. Efter at den berørte medlemsstat har opfyldt de relevante aftalte milepæle og mål, der er angivet i den genopretnings- og resiliensplan, som er godkendt i overensstemmelse med artikel 20, forelægger den Kommissionen en behørigt begrundet anmodning om betaling af det finansielle bidrag og, hvor det er relevant, af lånet. Medlemsstaten kan indgive sådanne betalingsanmodninger til Kommissionen to gange om året.

3. Kommissionen vurderer uden unødigt ophold og senest to måneder efter modtagelsen af anmodningen foreløbigt, om de relevante milepæle og mål angivet i den gennemførelsesafgørelse fra Rådet, der er omhandlet i artikel 20, stk. 1, er opfyldt på tilfredsstillende vis. Tilfredsstillende opfyldelse af milepæle og mål forudsætter, at foranstaltninger knyttet til milepæle og mål, der tidligere er blevet opfyldt på tilfredsstillende vis, ikke er blevet omgjort af den pågældende medlemsstat. Med henblik på vurderingen tages der også hensyn til den i artikel 20, stk. 6, omhandlede operationelle ordning. Kommissionen kan bistås af eksperter.

4. Hvor Kommissionens foreløbige vurdering af, om de relevante milepæle og mål er opnået på tilfredsstillende vis, er positiv, forelægger den sine resultater for Det Økonomiske og Finansielle Udvalg og anmoder om en udtalelse om, hvorvidt de relevante milepæle og mål er tilfredsstillende opnået. Kommissionen tager i sin vurdering hensyn til Det Økonomiske og Finansielle Udvalgs udtalelse.

5. Hvor Kommissionens vurdering er positiv, vedtager den uden unødigt ophold en afgørelse, der tillader udbetaling af det finansielle bidrag og, hvor det er relevant, af lånet i overensstemmelse med finansforordningen. En sådan afgørelse vedtages efter undersøgelsesproceduren, jf. artikel 35, stk. 2.

6. Hvor Kommissionen som følge af den vurdering, der er omhandlet i stk. 5, konstaterer, at milepælene og målene angivet i den gennemførelsesafgørelse fra Rådet, der er omhandlet i artikel 20, stk. 1, ikke er blevet opfyldt på tilfredsstillende vis, suspenderes betalingen af hele eller dele af det finansielle bidrag og, hvor det er relevant, af lånet. Den berørte medlemsstat kan fremsætte sine bemærkninger senest en måned efter meddelelsen af Kommissionens vurdering.

Suspensionen ophæves kun, hvor den pågældende medlemsstat har truffet de nødvendige foranstaltninger til at sikre en tilfredsstillende opfyldelse af de milepæle og mål, der er fastsat i den gennemførelsesafgørelse fra Rådet, der er omhandlet i artikel 20, stk. 1.

7. Uanset finansforordningens artikel 116, stk. 2, løber betalingsfristen fra datoen for meddelelse af afgørelsen, der tillader udbetaling til den berørte medlemsstat i henhold til nærværende artikels stk. 5, eller fra datoen for meddelelse af ophævelse af suspensionen i henhold til nærværende artikels stk. 6, andet afsnit.

8. Hvor den berørte medlemsstat ikke har truffet de nødvendige foranstaltninger inden for seks måneder efter suspensionen, nedsætter Kommissionen beløbet for det finansielle bidrag og, hvor det er relevant, for lånet forholdsmæssigt efter at have givet medlemsstaten mulighed for at fremsætte sine bemærkninger inden for to måneder fra meddelelsen af Kommissionens konklusioner.

9. Hvor den berørte medlemsstat ikke inden for 18 måneder efter datoen for vedtagelse af den i artikel 20, stk. 1, omhandlede gennemførelsesafgørelse fra Rådet har gjort konkrete fremskridt med opfyldelsen af nogen relevante milepæle og mål, opsiger Kommissionen de aftaler, der er omhandlet i artikel 15, stk. 2, og artikel 23, stk. 1, og frigør beløbet for det finansielle bidrag, jf. dog finansforordningens artikel 14, stk. 3. En eventuel forfinansiering i overensstemmelse med artikel 13 skal tilbagesøges fuldt ud. Kommissionen træffer afgørelse om opsigelse af aftaler omhandlet i artikel 15, stk. 2, og artikel 23, stk. 1, og, hvor det er relevant, af tilbagesøgning af forfinansieringen efter at have givet den berørte medlemsstat mulighed for at fremsætte sine bemærkninger inden for en frist på to måneder fra meddelelsen af Kommissionens vurdering af, at der ikke er gjort konkrete fremskridt.

10. Hvis særlige omstændigheder opstår, kan vedtagelsen af afgørelsen, der tillader udbetaling af det finansielle bidrag og, hvor det er relevant, af lånet i overensstemmelse med stk. 5 udsættes i op til tre måneder.







KAPITEL V

Institutionelle bestemmelser

Artikel 25

Gennemsigtighed

1. Kommissionen fremsender de genopretnings- og resiliensplaner, der er officielt indgivet af medlemsstaterne, og forslagene til gennemførelsesafgørelser fra Rådet, der er omhandlet i artikel 20, stk. 1, som de er blevet offentliggjort af Kommissionen, til Europa-Parlamentet og Rådet samtidigt og på lige fod og uden unødigt ophold.

2. Oplysninger, som Kommissionen fremsender til Rådet eller dets forberedende organer i forbindelse med denne forordning eller gennemførelsen heraf, stilles til rådighed for Europa-Parlamentet samtidigt, om nødvendigt underlagt aftaler om fortrolighed. Relevante resultater af drøftelser i Rådets forberedende organer deles med Europa-Parlamentets kompetente udvalg.

3. Den berørte medlemsstat kan anmode Kommissionen om at redigere følsomme eller fortrolige oplysninger, hvis offentliggørelse ville skade medlemsstatens samfundsinteresser. I sådanne tilfælde samarbejder Kommissionen med Europa-Parlamentet og Rådet om, hvordan de redigerede oplysninger kan gøres tilgængelige for dem på en fortrolig måde i overensstemmelse med de gældende regler.

4. Kommissionen forelægger Europa-Parlamentets kompetente udvalg en oversigt over sine foreløbige resultater vedrørende tilfredsstillende opnåelse af de relevante milepæle og mål indeholdt i medlemsstaternes genopretnings- og resiliensplaner.

5. Europa-Parlamentets kompetente udvalg kan opfordre Kommissionen til at give oplysninger om status for vurderingen af genopretnings- og resiliensplanerne i forbindelse med den i artikel 26 omhandlede dialog om genopretning og resiliens.

Artikel 26

Dialog om genopretning og resiliens

1. For at styrke dialogen mellem EU-institutionerne, navnlig Europa-Parlamentet, Rådet og Kommissionen, og for at sikre større gennemsigtighed og ansvarlighed kan Europa-Parlamentets kompetente udvalg hver anden måned indbyde Kommissionen til at drøfte følgende spørgsmål: a) situationen med hensyn til genopretning, resiliens og tilpasningsevne i Unionen samt de foranstaltninger, der vedtages i henhold til denne forordning b) medlemsstaternes genopretnings- og resiliensplaner c) vurderingen af medlemsstaternes genopretnings- og resiliensplaner d) de vigtigste resultater af den i artikel 16, stk. 2, omhandlede evalueringsrapport e) status for opnåelsen af milepælene og målene i medlemsstaternes genopretnings- og resiliensplaner f) betalings-, suspensions- og opsigelsesprocedurer, herunder fremsatte bemærkninger og afhjælpende foranstaltninger truffet af medlemsstaterne for at sikre en tilfredsstillende opnåelse af milepælene og målene g) alle andre relevante oplysninger og dokumenter, som Kommissionen forelægger Europa-Parlamentets kompetente udvalg i forbindelse med gennemførelsen af faciliteten.

2. Europa-Parlamentet kan give udtryk for sine synspunkter i beslutninger vedrørende de spørgsmål, der er omhandlet i stk. 1.

3. Kommissionen tager hensyn til alle elementer, der opstår som følge af de synspunkter, der kommer til udtryk gennem dialogen om genopretning og resiliens, herunder Europa-Parlamentets beslutninger, hvis sådanne fremlægges.

4. Den i artikel 30 omhandlede resultattavle for genopretning og resiliens danner grundlag for dialogen om genopretning og resiliens.







KAPITEL VI

Rapportering

Artikel 27

Medlemsstatens rapportering inden for rammerne af det europæiske semester

Den berørte medlemsstat aflægger indenfor rammerne af det europæiske semester to gange om året rapport om de fremskridt, der gøres med opfyldelse af dens genopretnings- og resiliensplan, herunder den i artikel 20, stk. 6, omhandlede operationelle ordning, og om de fælles indikatorer, der er omhandlet i artikel 29, stk. 4. Med henblik herpå skal medlemsstaternes rapporter afspejles på passende vis i de nationale reformprogrammer, der skal anvendes som et redskab til rapportering om de fremskridt, der gøres henimod fuldstændig opfyldelse af genopretnings- og resiliensplanerne.







KAPITEL VII

Komplementaritet, overvågning og evaluering

Artikel 28

Samordning og komplementaritet

Kommissionen og de berørte medlemsstater skal på en måde, der modsvarer deres respektive ansvarsområder, fremme synergier og sikre effektiv koordinering mellem faciliteten og andre EU-programmer og -instrumenter, herunder instrumentet for teknisk støtte, og navnlig de foranstaltninger, der finansieres af EU-fondene. De skal med henblik herpå:

a) sikre komplementaritet, synergi, sammenhæng og konsistens mellem de forskellige instrumenter på EU-plan og nationalt plan og, hvor det er relevant, på regionalt plan, navnlig for så vidt angår foranstaltninger, der finansieres af EU-fonde, i både planlægnings- og gennemførelsesfasen

b) optimere koordineringsmekanismerne for at undgå dobbeltarbejde og

c) sikre tæt samarbejde mellem dem, der er ansvarlige for gennemførelse og kontrol på EU-plan, nationalt plan og, hvor det er relevant, regionalt plan for at nå facilitetens mål.

Artikel 29

Overvågning af gennemførelsen

1. Kommissionen overvåger gennemførelsen af faciliteten og måler opfyldelsen af målene, der er fastlagt i artikel 4. Overvågningen af gennemførelsen skal være målrettet og stå i rimeligt forhold til de aktiviteter, der gennemføres under faciliteten.

2. Kommissionens performancerapporteringssystem skal sikre, at data til overvågning af gennemførelsen af aktiviteter og resultater indsamles virkningsfuldt, effektivt og rettidigt. I dette øjemed pålægges modtagere af EU-midler forholdsmæssige rapporteringskrav.

3. Kommissionen aflægger efterfølgende rapport om de udgifter, der finansieres af faciliteten under hver af de søjler, der er omhandlet i artikel 3. En sådan rapportering baseres på fordelingen af de anslåede udgifter i de godkendte genopretnings- og resiliensplaner.

4. Kommissionen tillægges beføjelser til inden udgangen af december 2021 at vedtage delegerede retsakter i overensstemmelse med artikel 33 for at supplere denne forordning med henblik på at: a) fastsætte fælles indikatorer, som skal bruges til rapportering om fremskridt og med henblik på overvågning og evaluering af faciliteten hen imod opfyldelsen af det overordnede mål og de specifikke mål, og b) fastlægge en metode til indberetning af sociale udgifter under faciliteten, herunder vedrørende børn og unge.

5. Medlemsstaterne aflægger rapport til Kommissionen om de fælles indikatorer.

Artikel 30

Resultattavle for genopretning og resiliens

1. Kommissionen opretter en resultattavle for genopretning og resiliens ("resultattavlen"), som viser fremskridtene med gennemførelsen af medlemsstaternes genopretnings- og resiliensplaner inden for hver af de seks søjler, der er omhandlet i artikel 3. Resultattavlen udgør facilitetens performancerapporteringssystem.

2. Kommissionen tillægges beføjelser til at vedtage en delegeret retsakt i overensstemmelse med artikel 33 for at supplere denne forordning ved at fastlægge resultattavlens detaljerede elementer med henblik på at vise fremskridtene med gennemførelsen af genopretnings- og resiliensplanerne som omhandlet i stk. 1.

3. Resultattavlen skal også vise de fremskridt, der er gjort med gennemførelsen af genopretnings- og resiliensplanerne, med hensyn til de fælles indikatorer, der er omhandlet i artikel 29, stk. 4.

4. Resultattavlen skal være operationel senest i december 2021 og ajourføres af Kommissionen to gange om året. Resultattavlen gøres offentligt tilgængelig på et websted eller en internetportal.

Artikel 31

Årsrapport

1. En gang om året forelægger Kommissionen Europa-Parlamentet og Rådet en årsrapport om gennemførelsen af faciliteten.

2. Årsrapporten skal indeholde oplysninger om fremskridtene vedrørende de berørte medlemsstaters genopretnings- og resiliensplaner under faciliteten, herunder oplysninger om status over gennemførelsen af milepælene og målene samt status for betalinger og suspensioner heraf.

3. Årsrapporten skal desuden indeholde følgende oplysninger om: a) facilitetens bidrag til klimamålene og de digitale mål b) facilitetens resultater baseret på de fælles indikatorer, der er omhandlet i artikel 29, stk. 4 c) de udgifter, der finansieres af faciliteten under de seks søjler omhandlet i artikel 3, medtagende sociale udgifter, herunder vedrørende børn og unge, som omhandlet i artikel 29, stk. 4.

4. Med henblik på den rapportering om aktiviteter, der er omhandlet i stk. 2 og 3, kan Kommissionen eventuelt anvende indholdet af de relevante dokumenter, som Kommissionen vedtager officielt som led i det europæiske semester, alt efter hvad der er relevant.

Artikel 32

Evaluering og efterfølgende evaluering af faciliteten

1. Senest den 20 februar 2024 [tre år efter denne forordnings ikrafttræden] forelægger Kommissionen Europa-Parlamentet, Rådet, Det Europæiske Økonomiske og Sociale Udvalg og Regionsudvalget en uafhængig evalueringsrapport om gennemførelsen af faciliteten samt senest den 31. december 2028 en uafhængig efterfølgende evalueringsrapport.

2. Evalueringsrapporten skal navnlig indeholde en vurdering af, i hvor stort omfang målene er nået, samt af effektiviteten af ressourceudnyttelsen og den europæiske merværdi. Der skal i rapporten tillige tages stilling til, i hvilken udstrækning alle mål og tiltag fortsat er relevante.

3. Hvor det er relevant, ledsages evalueringen af et forslag til ændring af denne forordning.

4. Den efterfølgende evalueringsrapport skal bestå af en samlet vurdering af faciliteten og indeholde oplysninger om dens indvirkning på lang sigt.

Artikel 33

Udøvelse af de delegerede beføjelser

1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

2. Beføjelsen til at vedtage delegerede retsakter, jf. artikel 29, stk. 4, og artikel 30, stk. 2, tillægges Kommissionen for en ubegrænset periode fra den 19 februar 2021 [datoen for ikrafttrædelsen af denne forordning].

3. Den i artikel 29, stk. 4, og artikel 30, stk. 2, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.

4. Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning.

5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.

6. En delegeret retsakt vedtaget i henhold til artikel 29, stk. 4, og artikel 30, stk. 2, træder kun i kraft, hvis hverken Europa-Parlamentet eller Rådet har gjort indsigelse inden for en frist på én måned fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med én måned på Europa-Parlamentets eller Rådets initiativ.







KAPITEL VIII

Meddelelser og afsluttende bestemmelser

Artikel 34

Oplysninger, kommunikation og offentliggørelse

1. Kommissionen kan deltage i kommunikationsaktiviteter for at sikre synligheden af EU-finansieringen til den finansielle støtte, der påtænkes i den relevante genopretnings- og resiliensplan, herunder gennem fælles kommunikationsaktiviteter med de berørte nationale myndigheder. Kommissionen kan, alt efter hvad der er relevant, sikre, at støtte gennem faciliteten kommunikeres og anerkendes gennem en finansieringserklæring.

2. Modtagere af EU-finansiering skal anerkende denne finansierings oprindelse og sikre synlighed af EU-finansieringen, herunder, hvor det er relevant, ved at vise Unionens logo og en passende finansieringserklæring med følgende ordlyd: "finansieret af Den Europæiske Union – NextGenerationEU", navnlig når de promoverer tiltagene og deres resultater, ved at give sammenhængende, effektive og forholdsmæssige målrettede oplysninger til forskellige modtagergrupper, herunder medierne og offentligheden.

3. Kommissionen gennemfører informations- og kommunikationstiltag vedrørende faciliteten, vedrørende tiltag, der iværksættes i henhold til faciliteten, og vedrørende de opnåede resultater. Kommissionen underretter, hvor det er relevant, Europa-Parlamentets repræsentationskontorer om sine tiltag og inddrager dem i disse tiltag. De finansielle midler, der er tildelt faciliteten, skal også bidrage til formidling af Unionens politiske prioriteter, for så vidt som disse prioriteter vedrører målene omhandlet i artikel 4.

Artikel 35

Udvalgsprocedure

1. Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.

2. Når der henvises til dette stykke, finder artikel 5 i forordning (EU) nr. 182/2011 anvendelse.

Artikel 36

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Metode til beregning af det maksimale finansielle bidrag pr. medlemsstat under faciliteten

I dette bilag angives metoden til beregning af det maksimale finansielle bidrag, der er til rådighed for hver medlemsstat i overensstemmelse med artikel 11. Metoden tager i forbindelse med hver medlemsstat hensyn til:

— befolkningstallet

— reciprokværdien af BNP pr. indbygger

— den gennemsnitlige arbejdsløshedsprocent i de seneste fem år sammenlignet med EU-gennemsnittet (2015-2019)

— faldet i realt BNP i 2020 og faldet i realt BNP i 2020 og 2021 sammenlagt.

For at undgå overdreven koncentration af midler:

— begrænses reciprokværdien af BNP pr. indbygger til maksimalt 150 % af EU-gennemsnittet

— begrænses afvigelsen af en enkelt medlemsstats arbejdsløshedsprocent fra EU-gennemsnittet til maksimalt 150 % af EU-gennemsnittet

— begrænses mere velstående medlemsstaters (medlemsstater, hvis BNI pr. indbygger ligger over EU-gennemsnittet) afvigelse fra EU-gennemsnittet til maksimalt 75 %, for at tage hensyn til, at disse medlemsstater generelt set har mere stabile arbejdsmarkeder.

Det maksimale finansielle bidrag til en medlemsstat gennem faciliteten (MFCi) fastsættes som følger:

MFCi = ν i × (FS)

hvor:

FS (finansiel støtte) er den finansiering, der er til rådighed inden for facilitetens rammer, jf. artikel 6, stk. 1, litra a), og

νi er fordelingsnøglen for medlemsstat i, fastsat som:

νi = 0,7 κi + 0,3 αi

hvor:

κier den fordelingsnøgle, som anvendes på 70 % af det beløb, der er omhandlet i artikel 6, stk. 1, litra a), og som er fastsat i bilag II, og

αi er den fordelingsnøgle, som anvendes på 30 % af det beløb, der er omhandlet i artikel 6, stk. 1, litra a), og som er fastsat i bilag III.









BILAG II

Den fordelingsnøgle, som anvendes på 70 % af det beløb, der er omhandlet i artikel 6, stk. 1, litra a), κi fastsættes som følger:

,

hvor og ,

med ,

υi ≤ 0,75 for medlemsstater med og

υi ≤ 1,5 for medlemsstater med .

Definitioner ( 5 ):

— er det nominelle BNP i 2019 pr. indbygger i medlemsstat i er det nominelle BNP i 2019 pr. indbygger i medlemsstat i

— er det vægtede gennemsnitlige BNP i 2019 pr. indbygger i EU-27-medlemsstaterne er det vægtede gennemsnitlige BNP i 2019 pr. indbygger i EU-27-medlemsstaterne

— pop i,2019 er den samlede befolkning i 2019 i medlemsstat i

— pop EU,2019 er den samlede befolkning i 2019 i EU-27-medlemsstaterne

— U i,2015-2019 er den gennemsnitlige arbejdsløshedsprocent i perioden 2015-2019 i medlemsstat i

— U EU,2015-2019 er den gennemsnitlige arbejdsløshedsprocent i perioden 2015-2019 i EU-27 (det vægtede gennemsnit for hvert år i EU-27-medlemsstaterne)

— er BNI i 2019 pr. indbygger i medlemsstat i er BNI i 2019 pr. indbygger i medlemsstat i

— er den vægtede gennemsnitlige BNI i 2019 pr. indbygger i EU-27-medlemsstaterne. er den vægtede gennemsnitlige BNI i 2019 pr. indbygger i EU-27-medlemsstaterne.









BILAG III

Den fordelingsnøgle, som anvendes på 30 % af det beløb, der er omhandlet i artikel 6, stk. 1, litra a), αifastsættes som følger:

hvor

og

hvor

, og

med

Definitioner:

— GDP i,t er det reale BNP i medlemsstat i på tidspunktet t = 2019, 2020, 2021;

— er BNP i 2019 pr. indbygger i medlemsstat i er BNP i 2019 pr. indbygger i medlemsstat i

— er det vægtede gennemsnitlige BNP i 2019 pr. indbygger i EU-27-medlemsstaterne er det vægtede gennemsnitlige BNP i 2019 pr. indbygger i EU-27-medlemsstaterne

— pop i,2019 er den samlede befolkning i 2019 i medlemsstat i

— pop EU,2019 er den samlede befolkning i 2019 i EU-27-medlemsstaterne.

Faldet i det reale BNP for 2020 (δGDPi,2020–2019) og det samlede fald i det reale BNP for perioden 2020-2021 (δGDPi,2020–2019) baseres på Kommissionens prognose fra efteråret 2020 og ajourføres senest den 30. juni 2022 for hver medlemsstat, idet dataene fra Kommissionens prognose fra efteråret 2020 erstattes med de faktiske resultater, som fremgår af den seneste tilgængelige ajourføring af Eurostats kode serie "tec00115 (Real GDP growth rate – volume)".









BILAG IV

Anvendelsen af metoderne i bilag I, II og III på det beløb, der er omhandlet i artikel 6, stk. 1, litra a), omregnet til løbende priser vil give følgende andel og beløb for det maksimale finansielle bidrag pr. medlemsstat, uden at dette berører den ajourførte beregning senest den 30. juni 2022:







Maksimalt finansielt bidrag pr. EU-medlemsstat for 70 % af det disponible beløb for 30 % af det disponible beløb (vejledende beløb baseret på Kommissionens prognose fra efteråret 2020) Andel i % af det samlede bidrag Beløb (i 1 000 EUR, løbende priser) Andel i % af det samlede bidrag Beløb (i 1 000 EUR, løbende priser) I alt BE 1,56 % 3 646 437 2,20 % 2 278 834 5 925 271 BG 1,98 % 4 637 074 1,58 % 1 631 632 6 268 706 CZ 1,51 % 3 538 166 3,41 % 3 533 509 7 071 676 DK 0,56 % 1 303 142 0,24 % 248 604 1 551 746 DE 6,95 % 16 294 947 9,01 % 9 324 228 25 619 175 EE 0,32 % 759 715 0,20 % 209 800 969 515 IE 0,39 % 914 572 0,07 % 74 615 989 186 EL 5,77 % 13 518 285 4,11 % 4 255 610 17 773 895 ES 19,88 % 46 603 232 22,15 % 22 924 818 69 528 050 FR 10,38 % 24 328 797 14,54 % 15 048 278 39 377 074 HR 1,98 % 4 632 793 1,61 % 1 664 039 6 296 831 IT 20,45 % 47 935 755 20,25 % 20 960 078 68 895 833 CY 0,35 % 818 396 0,18 % 187 774 1 006 170 LV 0,70 % 1 641 145 0,31 % 321 944 1 963 088 LT 0,89 % 2 092 239 0,13 % 132 450 2 224 690 LU 0,03 % 76 643 0,02 % 16 883 93 526 HU 1,98 % 4 640 462 2,45 % 2 535 376 7 175 838 MT 0,07 % 171 103 0,14 % 145 371 316 474 NL 1,68 % 3 930 283 1,96 % 2 032 041 5 962 324 AT 0,95 % 2 231 230 1,19 % 1 230 938 3 462 169 PL 8,65 % 20 275 293 3,46 % 3 581 694 23 856 987 PT 4,16 % 9 760 675 4,01 % 4 149 713 13 910 387 RO 4,36 % 10 213 809 3,90 % 4 034 211 14 248 020 SI 0,55 % 1 280 399 0,48 % 496 924 1 777 322 SK 1,98 % 4 643 840 1,63 % 1 686 154 6 329 994 FI 0,71 % 1 661 113 0,41 % 424 692 2 085 805 SE 1,24 % 2 911 455 0,36 % 377 792 3 289 248 EU27 100,00 % 234 461 000 100,00 % 103 508 000 337 969 000









BILAG V

Vurderingsretningslinjer for faciliteten

1. Anvendelsesområde

Formålet med disse retningslinjer er sammen med denne forordning at danne grundlag for, at Kommissionen på en gennemsigtig og rimelig måde kan vurdere de genopretnings- og resiliensplaner, som medlemsstaterne foreslår, og fastsætte det finansielle bidrag i overensstemmelse med de mål og eventuelle andre relevante krav, der er fastlagt i denne forordning. Disse retningslinjer udgør grundlaget for anvendelsen af vurderingskriterierne og fastsættelsen af det finansielle bidrag, som er omhandlet i henholdsvis artikel 19, stk. 3, og artikel 20, stk. 4.

Vurderingsretningslinjerne har til formål:

a) at give yderligere vejledning om proceduren for vurdering af de forslag til genopretnings- og resiliensplaner, som medlemsstaterne indgiver

b) nærmere at beskrive vurderingskriterierne og etablere et ratingsystem, der skal fastsættes med henblik på at sikre en rimelig og gennemsigtig proces, og

c) at præcisere sammenhængen mellem den vurdering, der skal foretages af Kommissionen efter vurderingskriterierne, og fastsættelsen af det finansielle bidrag, der skal fremgå af Kommissionens forslag til en rådsafgørelse om genopretnings- og resiliensplanerne.

Retningslinjerne er et redskab til at lette Kommissionens vurdering af de forslag til genopretnings- og resiliensplaner, som medlemsstaterne indgiver, og til at sikre, at genopretnings- og resiliensplanerne støtter reformer og offentlige investeringer, der er relevante og giver høj merværdi med hensyn til facilitetens mål, samtidig med at der sikres ligebehandling af medlemsstaterne.

2. Vurderingskriterier

I overensstemmelse med artikel 19, stk. 3, vurderer Kommissionen genopretnings- og resiliensplanerne ud fra kriterierne om relevans, effektivitet, virkningsfuldhed og sammenhæng. På grundlag af vurderingsprocessen rater Kommissionen de genopretnings- og resiliensplaner, som medlemsstaterne har indgivet, ud fra hvert af de vurderingskriterier, der er omhandlet i artikel 19, stk. 3, med henblik på at fastsætte den finansielle tildeling i overensstemmelse med artikel 20, stk. 4.

Af hensyn til forenkling og effektivitet spænder ratingsystemet fra A til C, som anført nedenfor:

Relevans:

2.1. Genopretnings- og resiliensplanen udgør en omfattende og tilstrækkeligt afbalanceret reaktion på den økonomiske og sociale situation og bidrager derved hensigtsmæssigt til alle seks søjler omhandlet i artikel 3 under hensyntagen til den pågældende medlemsstats specifikke udfordringer og finansielle tildeling. Kommissionen tager hensyn til følgende elementer ved vurderingen ud fra dette kriterium: Anvendelsesområde — Genopretnings- og resiliensplanen bidrager på en omfattende og passende afbalanceret måde til alle seks søjler omhandlet i artikel 3 under hensyntagen til den pågældende medlemsstats specifikke udfordringer og under hensyntagen til den pågældende medlemsstats finansielle bidrag og den lånestøtte, der anmodes om. Rating A – I høj grad B – I moderat grad C – I ringe grad

2.2. Genopretnings- og resiliensplanen forventes at bidrage til effektivt at håndtere alle eller en betydelig del af de udfordringer, der er identificeret i de relevante landespecifikke henstillinger, herunder i relevant omfang finanspolitiske aspekter deraf og henstillinger fremsat i henhold til artikel 6 i forordning (EU) nr. 1176/2011, som er rettet til den pågældende medlemsstat, eller udfordringer identificeret i andre relevante dokumenter, som Kommissionen vedtager officielt indenfor rammerne af det europæiske semester. Kommissionen tager hensyn til følgende elementer ved vurderingen ud fra dette kriterium: Anvendelsesområde — Genopretnings- og resiliensplanen forventes at bidrage til effektivt at håndtere alle eller en betydelig del af de udfordringer, der er identificeret i de relevante landespecifikke henstillinger, herunder i relevant omfang finanspolitiske aspekter deraf og henstillinger på grundlag af artikel 6 i forordning (EU) nr. 1176/2011 som er rettet til den pågældende medlemsstat, eller udfordringer identificeret i andre relevante dokumenter, som Kommissionen vedtager officielt indenfor rammerne af det europæiske semester, under hensyntagen til den pågældende medlemsstats finansielle bidrag og den lånestøtte, der anmodes om, samt omfanget og størrelsen af landespecifikke udfordringer og oplysningerne i det nationale reformprogram, og — genopretnings- og resiliensplanen udgør en omfattende og tilstrækkelig reaktion på den pågældende medlemsstats økonomiske og sociale situation, og — de udfordringer, der tages op i genopretnings- og resiliensplanen, anses for at være væsentlige for at fremme vækstpotentialet i den pågældende medlemsstats økonomi på en bæredygtig måde, og — efter gennemførelsen af de foreslåede reformer og investeringer forventes de dermed forbundne udfordringer at være blevet løst eller håndteret på en måde, som bidrager væsentligt til at løse dem. Rating A – Genopretnings- og resiliensplanen bidrager til effektivt at håndtere alle eller en betydelig del af de udfordringer, der er identificeret i de landespecifikke henstillinger, eller udfordringer i andre relevante dokumenter, som Kommissionen vedtager officielt inden for rammerne af det europæiske semester, og genopretnings- og resiliensplanen er en tilstrækkelig reaktion på den berørte medlemsstats økonomiske og sociale situation. B – Genopretnings- og resiliensplanen bidrager til delvist at håndtere alle eller en betydelig del af de udfordringer, der er identificeret i de landespecifikke henstillinger, eller udfordringer i andre relevante dokumenter, som Kommissionen vedtager officielt inden for rammerne af det europæiske semester, og genopretnings- og resiliensplanen er en tilstrækkelig reaktion på den berørte medlemsstats økonomiske og sociale situation. C – Genopretnings- og resiliensplanen bidrager ikke til effektivt at håndtere de udfordringer, der er identificeret i de landespecifikke henstillinger eller i andre relevante dokumenter, som Kommissionen vedtager officielt inden for rammerne af det europæiske semester, og genopretnings- og resiliensplanen er ikke en tilstrækkelig reaktion på den berørte medlemsstats økonomiske og sociale situation.

2.3. Genopretnings- og resiliensplanen forventes at bidrage effektivt til at styrke medlemsstatens vækstpotentiale, jobskabelse og økonomiske, sociale og institutionelle resiliens, bidrage til gennemførelsen af den europæiske søjle for sociale rettigheder, herunder gennem fremme af politikker for børn og unge, og afbøde covid-19-krisens økonomiske og sociale indvirkning, hvorved den økonomiske, sociale og territoriale samhørighed og konvergens i Unionen styrkes Kommissionen tager hensyn til følgende elementer ved vurderingen ud fra dette kriterium: Anvendelsesområde — Genopretnings- og resiliensplanen indeholder foranstaltninger, der tager sigte på at fremme økonomisk vækst og økonomisk samhørighed på en inklusiv måde, navnlig ved at afhjælpe svagheder i medlemsstaternes økonomier, fremme vækstpotentialet i den berørte medlemsstats økonomi, stimulere jobskabelse og afbøde krisens negative konsekvenser, og — genopretnings- og resiliensplanen indeholder foranstaltninger, der har til formål at styrke social samhørighed og sociale beskyttelsessystemer, herunder politikker for børn og unge, mindske sociale sårbarheder, bidrage til gennemførelsen af principperne i den europæiske søjle for sociale rettigheder og bidrage til at forbedre indikatorniveauerne i den sociale resultattavle, og — genopretnings- og resiliensplanen sigter på at mindske medlemsstatens økonomiske sårbarhed over for chok, og — genopretnings- og resiliensplanen sigter på at øge medlemsstatens økonomiske og/eller sociale strukturers og institutioners kapacitet til at tilpasse sig og modstå chok, og — genopretnings- og resiliensplanen forventes at bidrage til at forbedre den økonomiske, sociale og territoriale samhørighed og konvergens. Rating A – Stor forventet indvirkning B – Middelstor forventet indvirkning C – Lille forventet indvirkning

2.4. Genopretnings- og resiliensplanen forventes at sikre, at ingen foranstaltning til gennemførelse af reformer og investeringsprojekter i genopretnings- og resiliensplanen gør væsentlig skade på miljømål som omhandlet i artikel 17 i forordning (EU) 2020/852 (princippet om "ikke at gøre væsentlig skade"). Kommissionen tager hensyn til følgende elementer ved vurderingen ud fra dette kriterium: Anvendelsesområde — Ingen foranstaltning til gennemførelse af reformer og investeringsprojekter i genopretnings- og resiliensplanen gør væsentlig skade på miljømål som omhandlet i artikel 17 i forordning (EU) 2020/852 (princippet om "ikke at gøre væsentlig skade") Rating A – Ingen foranstaltning gør væsentlig skade på miljømål (princippet om "ikke at gøre væsentlig skade"). C – Én eller flere foranstaltninger gør væsentlig skade på miljømål (princippet om "ikke at gøre væsentlig skade").

2.5. Genopretnings- og resiliensplanen indeholder foranstaltninger, der effektivt bidrager til den grønne omstilling, herunder biodiversitet, eller til håndtering af de dermed forbundne udfordringer, og som omfatter et beløb, der svarer til mindst 37 % af genopretnings- og resiliensplanens samlede tildeling, på grundlag af metoden til overvågning af klimarelaterede udgifter i bilag VI; denne metode anvendes i overensstemmelse hermed på foranstaltninger, som ikke direkte kan henføres til et interventionsområde, der er opført i bilag VI; koefficienterne for støtte til klimamålene kan forhøjes op til et samlet beløb på 3 % af genopretnings- og resiliensplanens tildeling for individuelle investeringer for at tage hensyn til ledsagende reformforanstaltninger, der øger deres indvirkning på klimamålene på troværdig vis, forudsat Kommissionen giver samtykke; Kommissionen tager hensyn til følgende elementer ved vurderingen ud fra dette kriterium: Anvendelsesområde — Gennemførelsen af de påtænkte foranstaltninger forventes at bidrage effektivt til den grønne omstilling, herunder biodiversitet, og, hvor det er relevant, tackle de dermed forbundne udfordringer, hvorved de bidrager til at nå Unionens klimamål for 2030 og samtidig opfylde målet om EU-klimaneutralitet senest i 2050, og — medlemsstaterne anvender en metode, der består i at tildele en specifik vægtning til den ydede støtte, der afspejler, i hvilket omfang sådan støtte yder et bidrag til klimamålene. Vægtningerne baseres på dimensionerne og koderne for de interventionstyper, der er fastsat i bilag VI, og kan forhøjes for individuelle investeringer for at tage hensyn til ledsagende reformforanstaltninger, som øger deres indvirkning på klimamålene på troværdig vis. Samme vægtningssystem finder anvendelse på foranstaltninger, som ikke direkte kan henføres til et interventionsområde, der er opført i bilag VI, og — gennemførelsen af de påtænkte foranstaltninger forventes at få varig indvirkning. Rating A – I høj grad. B – I moderat grad. C – I ringe grad.

2.6. Genopretnings- og resiliensplanen indeholder foranstaltninger, der effektivt bidrager til den digitale omstilling eller til håndtering af de dermed forbundne udfordringer, og som omfatter et beløb, der svarer til mindst 20 % af genopretnings- og resiliensplanens samlede tildeling, på grundlag af den metode for digital tagging, som er fastsat i bilag VII; denne metode anvendes i overensstemmelse hermed på foranstaltninger, som ikke direkte kan henføres til et interventionsområde, der er opført i bilag VII; koefficienterne for støtte til de digitale mål kan forhøjes for individuelle investeringer for at tage hensyn til ledsagende reformforanstaltninger, der øger deres indvirkning på de digitale mål. Kommissionen tager hensyn til følgende elementer ved vurderingen ud fra dette kriterium: Anvendelsesområde — Gennemførelsen af de påtænkte foranstaltninger forventes at bidrage væsentligt til den digitale omstilling af økonomiske eller sociale sektorer, eller — gennemførelsen af de påtænkte foranstaltninger forventes at bidrage væsentligt til at håndtere de med den digitale omstilling forbundne udfordringer, og — medlemsstaterne anvender en metode, der består i at tildele en specifik vægtning til den ydede støtte, der afspejler, i hvilket omfang sådan støtte yder et bidrag til de digitale mål. Vægtningerne baseres på dimensionerne og koderne for de interventionstyper, der er fastsat i bilag VII, og kan forhøjes for individuelle investeringer for at tage hensyn til ledsagende reformforanstaltninger, som øger deres indvirkning på de digitale mål. Samme vægtningssystem finder anvendelse på foranstaltninger, som ikke direkte kan henføres til et interventionsområde, der er opført i bilag VII, og — gennemførelsen af de påtænkte foranstaltninger forventes at få varig indvirkning. Rating A – I høj grad B – I moderat grad C – I ringe grad Effektivitet:

2.7. Genopretnings- og resiliensplanen forventes at få varig indvirkning på den berørte medlemsstat Kommissionen tager hensyn til følgende elementer ved vurderingen ud fra dette kriterium: Anvendelsesområde — Gennemførelsen af de påtænkte foranstaltninger forventes at bevirke en strukturel ændring i administrationen eller i de relevante institutioner, eller — gennemførelsen af de påtænkte foranstaltninger forventes at bevirke en strukturel ændring i de relevante politikker, og — gennemførelsen af de påtænkte foranstaltninger forventes at få varig indvirkning. Rating A – I høj grad B – I moderat grad C – I ringe grad

2.8. De ordninger, som den pågældende medlemsstat har foreslået, forventes at sikre en effektiv overvågning og gennemførelse af genopretnings- og resiliensplanen, herunder den påtænkte tidsplan og de påtænkte milepæle og mål samt de dertil knyttede indikatorer. Kommissionen tager hensyn til følgende elementer ved vurderingen ud fra dette kriterium: Anvendelsesområde — En struktur får i medlemsstaten følgende opgaver: i) gennemførelse af genopretnings- og resiliensplanen, ii) overvågning af fremskridt med hensyn til opfyldelsen af milepæle og mål og iii) rapportering og — de foreslåede milepæle og mål er klare og realistiske, og de foreslåede indikatorer for milepæle og mål er relevante, acceptable og holdbare, og — de generelle ordninger, som foreslås af medlemsstaten med hensyn til tilrettelæggelsen (herunder foranstaltninger til at sikre en tilstrækkelig personaletildeling) af gennemførelsen af reformerne og investeringerne, er troværdige. Rating A – Tilstrækkelige ordninger til effektiv gennemførelse B – Minimale ordninger til effektiv gennemførelse C – Utilstrækkelige ordninger til effektiv gennemførelse Virkningsfuldhed:

2.9. Den begrundelse, der er forelagt af medlemsstaten for genopretnings- og resiliensplanens anslåede samlede omkostninger, er rimelig og plausibel, er i overensstemmelse med princippet om omkostningseffektivitet og står mål med den forventede nationale økonomiske og sociale indvirkning. Kommissionen tager hensyn til følgende elementer ved vurderingen ud fra dette kriterium: Anvendelsesområde — Medlemsstaten har fremlagt tilstrækkelige oplysninger og dokumentation for, at beløbet for genopretnings- og resiliensplanens anslåede samlede omkostninger er passende (rimeligt), og — medlemsstaten har fremlagt tilstrækkelige oplysninger og dokumentation for, at beløbet for genopretnings- og resiliensplanens anslåede samlede omkostninger er i overensstemmelse med arten og typen af de påtænkte reformer og investeringer (plausibelt), og — medlemsstaten har fremlagt tilstrækkelige oplysninger og dokumentation for, at beløbet for de anslåede samlede omkostninger til den genopretnings- og resiliensplan, der skal finansieres gennem faciliteten, ikke er dækket af eksisterende eller planlagt EU-finansiering, og — beløbet for de anslåede samlede omkostninger til genopretnings- og resiliensplanens anslåede samlede omkostninger står mål med den forventede sociale og økonomiske indvirkning af de påtænkte foranstaltninger i den pågældende medlemsstat. Rating A – I høj grad B – I moderat grad C – I ringe grad

2.10. De ordninger, som den pågældende medlemsstat har foreslået, forventes at forebygge, opdage og korrigere korruption, svig og interessekonflikter ved anvendelsen af midler ydet gennem faciliteten, herunder ordninger, der har til formål at forhindre dobbeltfinansiering fra faciliteten og andre EU-programmer. Kommissionen tager hensyn til følgende elementer ved vurderingen ud fra dette kriterium: Anvendelsesområde — Systemet til intern kontrol, der er beskrevet i genopretnings- og resiliensplanen, er baseret på robuste processer og strukturer og identificerer klare aktører (organer/enheder) og deres roller og ansvar for udførelsen af de interne kontrolopgaver; det sikrer navnlig en passende adskillelse af relevante funktioner, og — kontrolsystemet og andre relevante ordninger, herunder indsamling og tilrådighedsstillelse af data om endelige modtagere, der er beskrevet i genopretnings- og resiliensplanen, navnlig med henblik på at forebygge, opdage og korrigere korruption, svig og interessekonflikter, når de midler, der er stillet til rådighed under faciliteten, anvendes på passende vis, og — de ordninger, der er beskrevet i genopretnings- og resiliensplanen for at undgå dobbeltfinansiering fra faciliteten og andre EU-programmer, er tilstrækkelige, og — de aktører (organer/enheder), der er ansvarlige for kontrollen, har retlig bemyndigelse og administrativ kapacitet til at varetage deres planlagte roller og opgaver. Rating A – Tilstrækkelige ordninger C – Utilstrækkelige ordninger Sammenhæng:

2.11. Genopretnings- og resiliensplanen indeholder foranstaltninger til gennemførelsen af reformer og offentlige investeringsprojekter, der repræsenterer sammenhængende tiltag Kommissionen tager hensyn til følgende elementer ved vurderingen ud fra dette kriterium: Anvendelsesområde — Genopretnings- og resiliensplanen indeholder foranstaltninger, der bidrager til at forstærke virkningerne indbyrdes, eller — genopretnings- og resiliensplanen indeholder foranstaltninger, der supplerer hinanden. Rating A – I høj grad B – I moderat grad C – I ringe grad

3. Fastsættelse af det finansielle bidrag Kommissionens forslag fastsætter i overensstemmelse med artikel 20 det finansielle bidrag under hensyntagen til betydningen af og sammenhængen i den genopretnings- og resiliensplan, som den berørte medlemsstat har foreslået, som vurderet på grundlag af kriterierne i artikel 19, stk. 3. Med henblik herpå anvender den følgende kriterier: a) Hvor genopretnings- og resiliensplanen opfylder kriterierne i artikel 19, stk. 3, på tilfredsstillende vis, og genopretnings- og resiliensplanens anslåede samlede omkostninger beløber sig til det samme som eller mere end det maksimale finansielle bidrag, der er beregnet for den pågældende medlemsstat i overensstemmelse med artikel 11, er det finansielle bidrag, der tildeles den pågældende medlemsstat, lig med hele det maksimale finansielle bidrag, der er beregnet for den pågældende medlemsstat i overensstemmelse med artikel 11. b) Hvor genopretnings- og resiliensplanen opfylder kriterierne i artikel 19, stk. 3, på tilfredsstillende vis, og genopretnings- og resiliensplanens anslåede samlede omkostninger beløber sig til mindre end det maksimale finansielle bidrag, der er beregnet for den pågældende medlemsstat i overensstemmelse med artikel 11, er det finansielle bidrag, der tildeles medlemsstaten, lig med beløbet for anslåede samlede omkostninger ved genopretnings- og resiliensplanen. c) Hvor genopretnings- og resiliensplanen ikke opfylder kriterierne i artikel 19, stk. 3, på tilfredsstillende vis, tildeles den berørte medlemsstat ikke noget finansielt bidrag. ▼C1 Med henblik på gennemførelse af dette afsnit finder følgende formler anvendelse: — for a) ovenfor: Hvis C i ≥ MFC i modtager medlemsstat i MFC i — for b) ovenfor: Hvis C i < MFC i modtager medlemsstat i C i h